Wat Fotoskool + vir my beteken - Fotoskool\nWat Fotoskool + vir my beteken\nPosted by Elna Geringer on October 1, 2015 at 3:14pm\nWOW………’n maklike vraag maar waar begin ek?Daar is so baie aspekte.\nEk hoor van Fotoskool die eerste keer by Josef Steyn in Feb 2014 toe ons by hulle gaste huis gebly het.Ek sluit aan en begin fotos laai.Ek het op hierdie stadium van my lewe feitlik niks van al die tegnieke van fotografie geweet nie.Ek het maar fotos geneem en gehoop ek het sukses iewers.Ek het in 2004 van brug kamera na Canon Eos 1000D gegaan met ‘n 70-300mm lens.Toe koop Huey in 2013 vir my die 60D en ek voel soos die kat se snor.Groot sukkel was die wagwoord……….ek weet van AV,TV AWB en wat ook al op die kamera is net mooi niks en ek is nie baie goed met “manuals” lees nie.Teen die tyd wat ek vir Josef ontmoet was ek reg om die 60D iewers in ‘n rivier te gooi.Baie geduldig het hy ‘n hele middag met my gesit en al die dinge vir my verduidelik,dankie tog hy het ook Canon kamera\nGou het ek agtergekom dat fotos neem,soos ek dit doen en soos die skolers dit doen,nie naastenby dieselfde is nie.Hier is ‘n groep mense wat fotografie op ‘n ander vlak doen as ek en met groot sukses.Die behoefte begin stadig maar seker ontstaan om ook sulke fotos te kan neem.Ek begin maats maak en vra waarvoor die blou F+ is en Susan Myburg vertel vir my die storie oor die kursus.Ek kerm Igno se ore lam om weer ‘n nuwe kursus te doen en toe op ‘n dag……….voila daar verskyn die kennisgewing op die hoofblad\nEk was omtrent soos ‘n July resiesperd in die wegspring hokke.Alles kon net nie vining genoeg gebeur nie en toe is ek uiteindelik op die Blackbord en daar is die hele kursus.Ek lees die avonture deur en dink dat dit relatief maklik gaan wees.Hmmmmm…….ek het vining uitgevind dat Igno ‘n kwaai onnie is wat net die beste by die kursus gangers wil hê.\nParty van die avonture was redelik maklik maar daar was ook die wat my vermoeë ver gedruk het.Daar was ‘n tyd wat ek in myself begin twyfel het en gewonder het of ek ooit anderkant gaan uitkom.Tou opgee is nie iets wat ek maklik doen en ek hou aan.\nVandag,20 maande later,voel ek fotografies skatryk.Ek het so baie geleer.Aspekte wat ek nooit van gehoor het nie kan ek toepas.Ek verstaan die fotografie taal soveel beter as 20 mde gelede.Ek weet van tegnieke wat ek van gelees en gehoor het maar nooit toegepas het nie.Ek kyk na ‘n omgewing/onderwerp/voorwerp wat ek wil afneem en ek hoor Hennie se stem…….DLEAB so duidelik.Dit het nou al 2de natuur geword.Ek verstaan meer van verskillende kameras en lense as ooit tevore.My 3-poot,sandsak en swart doek is 24/7 in die voertuig as die wiele begin beweeg.Ek leer die verskillende boustene van fotografie en ek kan dit maklik nou in fotos identifiseer.Die knoppies op my kamera (ek het lankal van AUTO vergeet)en ook die ander stellings het begin sin maak en ek leer hoe om daarmee te speel,foute te maak,reg gehelp te word en weer te probeer\nDie aspek wat vir my nagte wakker gehou het,was die “aperture tri-angle” Ek kon die begrip van groot gat-klein syfer-baie lig-klein gat-groot syfer-min lig net eenvoudig nie verstaan nie.Veld diepte was ‘n nagmerrie.Toe lees ek van die 22 soldate in een van die avonture en die “penny drop”………….vandag kan ek nie glo ek het so daarmee gesukkel nie.\nKamera se lig meet aksie het niks vir my beteken nie totdat die M op die knoppie my begin kielie het.Ek is nog steeds nie baie met die M doenig nie maar ek is nie meer bang daarvoor nie.Die Aperture-ISO en F-stop maak sin en ek verstaan dit,so die M kan ek doen as dit regtig nodig is\nToe kom avontuur 15 RAW en Jpeg.Hehehehehehe dit boul my vir ‘n 6 en ek wonder of ek die bedryf ooit gaan reg kry.Ek lees al die “links” wat gegee word en besluit,nee wat…..RAW is nie vir my nie.Ek loop op ‘n dag ‘n vriendin raak wat ook fotografie doen as ‘n besigheid en sy wys my wat alles met RAW fotos gedoen kan word.Nou is my D60’s(ek het nou 2 van hulle) is albei gestel vir Jpeg en RAW en ek begin my redigering altyd met die RAW foto. Blessings daarvoor.\nDie histogram spook my flou en ek sukkel met die konsep.Ek kan nie meer onthou presies wat duidelikheid gebring het nie,maar beide my 60D’s is permanent met die histogram aktief.Ek kan nie meer daarsonder nie.My passie is mos maar landskappe en wat daarmee saam gaan en hier werk die histogram heerlik\nEk leer hoe om met sagteware te werk,ek leer die mag van swart en wit fotografie.Ek leer van “Exposure Compensation”.Ek leer van die goue uur van sonop en son sak se fotografie en hoe om dit te doen.Waarna moet jy oplet en waarvoor moet jy versigtig wees\nEk kan ‘n koerant vol skryf oor wat hierdie kurses vir my en my fotografie beteken het.Ek sal nie huiwer om skolers aan te raai om die volgende een te doen nie.Ek kan nie genoeg dankie sê vir Igno en sy span se baie geduld met my nie.Ek dink ek het hulle meer kere na rooiwyn toe gejaag as wat hulle wou drink.Ek is so dankbaar vir Hennie wat altyd met raad en daad bygestaan het.Nooit het hy te hard geraas nie en sy hulp is so onskatbaar.Ek het die video clips van hom op die kurses baie geniet en ek gaan luister nog gereeld daarna.\nDie voordele van hierdie kursus is legio.Bo alles het ek geleer om fotografie te geniet en deur my kamera se lens sien ek elke dag God se mooi skepping en ek is dankbaar vir Fotoskool, wat deur Josef, my lewe binne gestap het.\nComment by Magda vd Merwe on November 21, 2015 at 6:14pm\nElna ek stem heelhartig met jou saam.\nEk het nou nog nie een fotoskoler ontmoet nie, maar as ek my rekenraar aansit is fotoskool\ndie eerste wat ek oop maak. Ek geniet fotoskool baie. Die kurses het my ook baie geleer,\nen vandag as ek n foto neem, doen ek dit soos ek geleer het. My foto's het ook heeltemal verander, na die kurses. Groete vir jou Elna en dankie vir jou storie.\nComment by Vida van Schalkwyk on October 17, 2015 at 10:21pm\nelna, happy bday - geseënde jaar vol vrede en vreugde vir jou!!\nComment by Hester Gerber on October 2, 2015 at 5:47pm\nJou passie vir fotografie is aansteeklik en danksy jou het ek ook fotoskool ontdek, maar nog so baie om te leer.\nComment by Amanda Swanepoel on October 2, 2015 at 12:05pm\nTe danke aan jou my dierbare vriendin is ek vandag by fotoskool. Die Vader het dit so beskik dat skewe horison ons paaie laat kruis het. Ek het nog 'n baie lang pad om te stap maar kan ook nie genoeg dankie se vir jou geduld, hulp en raad nie. En dan wil ek ook graag vir Hennie, Josef, Igno en al die ander van Fotoskool bedank met al die ondersteuning en raad. Sonder julle almal sal ek verlore wees.\nComment by Gerrie Lambrechts on October 1, 2015 at 7:13pm\nDankie Elna dat jy FotoSkool se lof so besing. Ek is glad nie op kamera verstellings nie, maar wat ek met foto's neem, tot dus ver, reggekry het is net aan hierdie blad met Igno, Hennie, Josef, Lientjie en al die maters se hulp te danke. Ek delete hope foto's van voor FotoSkool en kry sommer lag vir dit wat ek eens gedink het 'mooi' is.


KinderKasteel – NG Gemeente Pinelands\nWelkom by KinderKasteel\nOns verwelkom alle kinders na ons KinderKasteel waar ons die wortels van ons geestelike lewe ontdek en koester sodat ons daaruit kan lewe.\nDeur spel en samesyn, kuns en musiek, drama en verhale hoop ons om ‘n geloof te kweek wat gewortel is in Jesus se boodskap van God se omarmende ryk van liefde.\nOns vind inspirasie in lugkastele en springkastele\nLugkastele – want vertroue in God se komende ryk van vrede en geregtigheid verg verbeelding, kreatiwiteit en verwondering.\nBy KinderKasteel stimuleer en koester ons kinders se gawes om verbeeldingryk te lewe en met oë van verwondering na God se skepping te kyk. Só word ons kinders ook herken as God se gawe aan die hele liggaam van Christus.\nOns streef daarna om ’n veilige ruimte te wees waarin kinders hulle (moeilike) vrae en gevoelens op ’n onbevange manier kan stel en op kreatiewe maniere in die Christelike storie ingelyf kan word.\n’n Ouer-kamer, toegerus sodat ouers die erediens kan volg, voorsien vir ouers met babas en klein kleuters.\nSpringkastele – want lewe in God se ryk gaan oor saam-behoort en saam-speel.\nSpringkastele is immers waar ons nuwe vriende maak, mekaar geniet en verhoudings verdiep.\nSpringkastele het net twee heilige reëls: 1) trek jou skoene uit en 2) moenie die ander kinders seermaak nie. Só ook in God se koninkryk: Ons word ingenooi 1) om met eerbied en wonder voor God in die wêreld te lewe (trek jou skoene uit; God heilig die grond waarop jy staan) en 2) om ons naaste so lief te hê soos onsself (moenie die ander kinders seermaak nie; hulle is ook God se beelddraers).\nAnders as kastele van slot en steen, wat uit vrees opgerig word, vier KinderKasteel die speelsheid en vreugde van die evangelie, sodat ons in vertroue in mekaar en respek vir diversiteit kan groei.\nKinders word hartlik uitgenooi na elke erediens toe\nNa die ‘Vredesgroet’ word die kinders na vore genooi vir ’n ‘Kindermoment’ waarby die dominee spesiaal met hulle in gesprek tree. Daarna word hulle na die SASNEF-sentrum vergesel waar hulle verder deel neem aan die kinderkerk program. Soms sal daar ook spesiale dienste wees waarby kinders aan die hele erediens kan deelneem.\nKleuters (± 2-4)\nVoorskool (± 5-6)\nLaerskool (± 8-11)\nTieners (±12-18) word aangemoedig om die volle erediens by te woon. Spesiale kontaksessies word afsonderlik met hulle as ’n groep gereël. Kontak vir Helgard vir meer hieroor.\nToeganklik – Gasvry – Veilig\nOns streef daarna om ’n gasvrye, veilige ruimte te bied waarin alle kinders kan tuiskom en hulle gawes kan deel.\nDaarom maak ons graag vir kinders met spesiale behoeftes voorsiening – neem asseblief die vrymoedigheid om sulke behoeftes met ons te deel, of om leemtes in ons benadering uit te wys.\nKom droom en speel saam\nMeld eenvoudig by een van die eredienste aan.\nOorweeg dit ook asseblief om aan ons kasteel te help bou. Kontak vir Helgard om te gesels oor hoe jy betrokke kan raak:helgard@pinelandsngkerk.org\nOntvang ‘n weeklikse KinderKasteel epos


Woonhuise te Centurion Residensiële en Gholf Landgoed, erwe 13/1847 en 18/1847 is enkele voorbeelde wat suksesvol gebou is. Verskeie woonhuise en kantore is ook in die Delmas-omgewing gedoen vir die Morgan Groep.\nNa 5 jaar wat Brandt Ontwikkelings baie goeie\nondervinding in verskeie fasette van ontwikkeling\nopgedoen het en direk betrokke was by onderverdelings, dorpstigtings, aanbouings, die bou van groepsbehui-singseenhede, die bou van groot woonhuise en die bou van kantore, is die fokus verskuif na die ontwikkeling van klein sekuriteitsontwikkelings, die bou van 6-10 eenhede as ‘n eenheid binne ‘n sekuriteitsontwikkeling en die ontwikkeling van 'n sekuriteitskompleks te Centurion.\nDie eerste projek was 3 duet-erwe binne Highveld Estate wat hersoneer was en daaropvolgend onderverdeel is ten einde 6 voltitel erwe te skep. Ses woonhuise is op die onderskeie erwe ontwikkel wat gewissel het in grootte van 250m² - 300m² ten einde voorsiening te maak vir 3 en\nDie fokus was op eenvormigheid in die afwerking en styl van die 6 eenhede wat die voorkoms geskep het van ‘n kompleksontwikkeling binne ‘n sekuriteitsontwikkeling. Klem is gelê op die ontwikkeling van 'n sterk kompleks-karakter.\nDie tweede ontwikkeling waarna verwys word in\nCenturion is die ontwikkeling van 5 woonhuise met\ndieselfde tema (een sentrale tema en afwerking is gevolg met die ontwikkeling van die aparte woonhuise) en grootte (al 5 huise is 330m² met 4 slaapkamers en baie luukse afwerking).\nDie ontwikkeling is ook binne ‘n bestaande sekurteitsontwikkeling, welke ontwikkeling\nbaie suksesvol bemark word onder die naam Montibelli Estate.


Colditz - Daarbenewens - 2021\nColditz het na die Tweede Wêreldoorlog roem verwerf as die krygsgevangene waaraan niemand kon ontsnap nie. Colditz was 'n geïsoleerde kasteel wat bo-op 'n krans gebou is en met 'n uitsig op die rivier Mude in Sentraal-Duitsland. In alle opsigte was dit skynbaar onmoontlik om van te ontsnap - so het die Duitsers geglo. Dit het egter nie beteken dat mans dit nie probeer doen het nie en deur die beste vlugtelinge uit POW-kampe saam te stel, het die Duitsers effektief 'n probleem vir hulself gemaak.\nColditz is deur die Duitsers gesien as 'n 'superkamp' waarheen mans wat nie deur ander POW-kampe gehou kon word nie, gestuur is. Amptelik was Colditz 'n Sonderlager (spesiale kamp), maar dit was ook bekend as 'n Straflager (strafkamp). In die vroeë dae en maande van die oorlog is Colditz gebruik as 'n deurgangskamp vir Poolse troepe na die oorgawe van Pole. Op 6 November 1940 kom 'n handjievol Britse RAF-offisiere op, vinnig gevolg deur ses offisiere van die Britse leër. Aan die einde van die jaar het die getalle toegeneem en het Franse, Nederlandse en België-POW's ingesluit.\nMans van alle nasionaliteite word vanaf 1941 na Colditz gebring. Daar is 600 POW's gehuisves - Britse, Franse, België, Nederlanders en Pole. Elke nasionaliteit was geneig om by hulself te bly en daar was min nasionale inmenging. Die Franse en Britte het onderling taalklasse opgestel en sport is binne die kasteel gespeel. Die een ding wat hulle egter almal verenig het, was dat hulle om 'n goeie rede in Colditz was, en dit was die stryd teen die Duitse gesag, alhoewel hulle gevangenes was, wat al die POW's in die kamp verenig het. Die Duitsers het talle kundiges in vervalsing, sluitersmede, maatwerk, ens. In een kamp saamgestel - alles noodsaaklik om te ontsnap. Met so 'n versameling kundiges was dit net 'n kwessie van tyd voordat ontsnappingspogings gedoen is.\n'Ons het hulle met gewere en masjiengewere aangehou. Ons het hulle dag en nag deursoek. En tog het hulle uitgekom.Kaptein Reinhold Eggers, veiligheidsbeampte van Colditz\nHermann Goering het die kasteel besoek en dit as ontsnappingsbewys verklaar. Daar is bewys dat hy verkeerd was. In die tyd toe Colditz as 'n POW-kamp gebruik is, was daar baie ontsnappingspogings. 120 van hierdie mans is teruggeneem nadat hulle uitgebreek het, maar teen die einde van die oorlog het 31 POW's suksesvol teruggekeer huis toe. Geen ander POW-kamp in die Tweede Wêreldoorlog het dieselfde sukses behaal nie.\nDaar was min te doen in Colditz en daar is tyd spandeer om te ontsnap. Die bekendste poging tot ontsnapping was waarskynlik die bou van 'n sweeftuig in 'n solder bo die kasteelkapel. Toe die sweefvliegtuig gebou is, was die idee dat die sweeftuig van die dak na die oorkant van die rivier die Mulde met twee mans aan boord kon opgeneem word. Die idee kom van Bill Goldfinch en Anthony Rolt. Saam met Jack Best en Stooge Wardle het hulle begin met die ontwerp en bou van die sweeftuig. Met behulp van honderde stukke hout - veral bedlatte en vloerplanke - het die mans die sweeftuig gebou wat hulle gehoop het om die 60 meter te gly wat nodig is om twee mans na die ander kant van die Mulde te neem. Die vel van die sweeftuig is van slaapsakke in die tronk vervaardig en die porieë van die materiaal is verseël deur die kokende gif van die gevangenis te kook en dit op die materiaal te smeer. Hul gedugte idee is egter nooit op die proef gestel nie, aangesien die oorlog geëindig het voordat die sweeftuig voltooi was.\nTunnels is ook gebou, maar die dikte van die kasteelmure het die grawe van tonnels baie stadig laat werk. Teen 1944 het die Duitsers ook baie van die maniere waarop POW's gebruik het om te ontsnap uitgewerk, en hierdie veiligheidsverval is ingeprop.\nColditz Castle is op 16 April 1945 bevry.\nColditz het na die Tweede Wêreldoorlog roem verwerf as die krygsgevangene waaraan niemand kon ontsnap nie. Colditz was 'n geïsoleerde kasteel gebou op ...\nKyk die video: Escape From Colditz: Part One Prisoner Of War Documentary. Timeline (Oktober 2021).\nWat was die vinnigste steenkoolaangedrewe skip in 'n land se vloot?\nOortuigings oor die broosheid van heersende klasvroue in en rondom die 18de en 19de eeu\nEuropa in 1945\n30 jaar vigsnavorsing\nLamson DD- 18 - Geskiedenis\nWatter Duitse stede beweer hierdie artikel in The Economist dat Brittanje vernietig het?\nHarold van Wessex\nPolitieke geskiedenis boeke\nArtikel III, afdeling 3\n29 Mei 1940\nCopyright 2021 \_ Colditz...


Riglyne vir babavoeding - babakosLees Meer\nHoof babakosRiglyne vir babavoeding\nRiglyne vir babavoeding\nDeur Vincent Iannelli, besturende direkteur, opgedateer op 23 Junie 2019 Medies hersien deur 'n raad-gesertifiseerde geneesheer\nSommige babas verpleeg of drink elke dag meer as ander. Hou in gedagte dat die aanbevole voedingshoeveelhede slegs 'n gemiddelde is. Dit is tog belangrik om te weet na watter vaste kos jy moet oorgaan en wanneer jou baba gereed moet wees vir hulle.\nReëls vir die voeding van babakos\nDit word gewoonlik aanbeveel dat u 'n baba tussen 4-6 maande op vaste kos begin, en klassiek begin met 'n ysterversterkte rysgraan. Vervolgens sal u 'n groente of vrugte aanbied, hoewel die tydsberekening daarvan afhang van wanneer u met graan begin het. As u gewag het totdat u baba ses maande oud was om met graan te begin, sou u waarskynlik vinnig 'n groente of vrugte voorstel. Aan die ander kant, as u vroeg begin graan het, soos ongeveer 4 maande, is u baba moontlik binne 5 of 6 maande gereed vir 'n groente of vrugte.\nDaar is egter geen harde en vinnige reëls vir babavoeding nie. Selfs die riglyne oor watter kosse om te begin en watter kosse om te vermy, het nogal verander.\nDaar is eens gedink dat u met graan moet begin en dinge soos eierwitte en ander "allergievoedsel" moet vermy, maar u kan nou begin met wat u wil.\nAs u spesifieke kos vermy, kan u baba nie voedselallergieë ontwikkel nie. Tog moet u met iets begin, en graan is 'n maklike ding om mee te begin.\nDie enigste ding wat u kan verander, is dat in plaas daarvan om haar die rysgraan met elke ete te gee, kan u haar net meer as 1 of 2 keer per dag 'n bietjie meer gee. Dit kan u help om later gereelde etes te kry.\nWanneer moet u begin met die voeding van meer vaste kos en minder formule "> 8-9 maande oud, of miskien nie na haar eerste verjaardag nie.\nDaar is geen duidelike riglyne vir hoeveel vaste kos u baba moet gee nie. Kyk eerder na u baba vir tekens dat sy nog honger is of nie tevrede is nie, en begin dan meer te bied. As sy die eetlepel wortels afblaas en gretig lyk om meer te eet, gee dit miskien nog 'n eetlepel of twee. As sy na 'n eetlepel reeds belangstelling verloor het en wegdraai van die baba lepel, is sy waarskynlik nie meer gereed nie.\nAs u een maal tot 3-4 eetlepels graan en 'n groente en vrugte in een maal kry, is dit gewoonlik tyd om 'n ander maaltyd gedurende die dag voor te stel, met die doel om 3 gereelde maaltye te kry teen die tyd dat u baba ongeveer 7-8 is. maande oud.\nRiglyne vir die begin van vaste kos\nOnthou die volgende riglyne om u baba se oorgang na vaste kos te vergemaklik:\nBegin vaste stowwe tussen 4-6 maande, sodra u baba tekens toon dat hy gereed is en dit uit 'n lepel kan eet.\n'N Ysterversterkte rysgraan is klassiek die eerste vaste kos wat u baba moet eet, maar u kan iets anders kies, verkieslik 'n ysterversterkte of ysterryke kos as u borsvoed.\nEksperimenteer om die beste tyd te vind om vaste stowwe vir u baba te voed, byvoorbeeld voor, na, of op 'n aparte tydstip van formule of borsvoeding.\nOm voedselallergieë maklik op te spoor, gee slegs een nuwe voedsel met 'n enkele bestanddeel op 'n slag, en wag 3-4 dae voordat u 'n ander produk bekendstel.\nBegin eers met 'n teelepel of minder as u eers vaste stowwe bekendstel, en verhoog dan stadig tot 'n eetlepel of meer, want u baba kry vaste kos.\nHou aan om u baba 'n ysterversterkte graan aan te bied, selfs nadat u ander vaste kos voorgestel het, want dit is 'n goeie bron van yster of u baba wat groei.\nWees bedag op die gevare van verstikkingskos, soos ongesnyde spaghetti, stukke grondboontjiebotter, vol druiwe, neute en worsbroodjies.\nTe veel seekos kan jonger kinders aan kwik blootstel, volg dus die huidige vis- en kwikwaarskuwings wanneer hulle seekos vir kinders voer.\nPraat met u pediater as u baba nie vaste stowwe eet op die leeftyd van 7-8 maande nie.\nOnthou dat hoewel die 'reëls' vir die aanbieding van babakos deesdae baie losser is, daar niks verkeerd was met die klassieke metode om met rysgraan te begin nie, so u kan dit steeds doen. En oorweeg om na rysgraan na ander graangewasse, soos hawermeel en gars, oor te gaan, en voer dan gespanne groente, vrugte en laastens vleis in.\nEn selfs al is reëls wat u baba kan voed baie vrygelaat, is dit steeds nie veilig om heuning aan babas onder die ouderdom van 12 maande te voer nie.\nWanneer om oor te skakel na koei se melk\nCopyright babakos: Riglyne vir babavoeding - babakosLees Meer


Weermagdokter weer vlugtig in hof | Die Hoorn\nDIE saak teen ’n dokter verbonde aan die Infanterieskool op Oudtshoorn wat daarvan aangekla word dat hy twee jong vroulike rekrute seksueel aangerand het, is gister in die Oudtshoorn Streekhof as voorkeursaak vir twee dae se verhoor tot April uitgestel.\nDie 35-jarige dokter van die Paarl wat sedert Februarie 2016 in die siekeboeg van die Infanterieskool werk, en nog nie gevra is om te pleit nie, het glo by drie geleenthede die twee vroue in sy spreekkamer betas nadat hy die deure gesluit het.\nVolgens die staatsaanklaer, Elaine Plaatjies, was daar onsekerheid oor die aantal dae nodig vir die hofverrigtinge. Dit het ook aan die lig gekom dat een van die klaers Venda-sprekend is en ’n tolk nie gister beskikbaar was nie.\nStreeklanddros Daniel Boks het sy kommer uitgespreek omdat die saak ook op 24 Oktober 2017 uitgestel is.\nHy het die beskuldigde se borgtog van R5 000 en borgvoorwaardes weer verleng.\nAdv Benito Metembo, verskyn in opdrag van Avontuur en Genote vir die beskuldigde.


Wikipedia:Bladsyverwydering/Verwyder/2010 - Wikipedia\n2 Wetenskaplike naamindeks van Suid-Afrikaanse voëls\n3 Felipa Domènech Ferrés\n4 Salvador Dalí i Cusí\n6 Christus en oorlog\n7 Brandenburg (gemeentes)\nVerwyder Buiten die inkorrekte benaming van hierdie artikel, is daar 'n aantal dinge fout met hierdie artikel, soveel so, dat hy geheel en al herskryf sou moes word om gered te word en dus vir verwydering kwalifiseer.\nOp die oog af lyk dit asof hierdie artikel geskryf is deur iemand wat Afrikaanse op moedertaalvlak spreek, maar as mens verder kyk, is daar vreemde taalfoute, byvoorbeeld: "Die hoorlosie op ‘n lee planeet aan die ander hand, kan die afleiding onmiddelik gemaak word, dat dit wel die produk van intelligente ontwerp is"; "as volg uit sit" (i.p.v. "as volg uiteensit") en "Solank die wet op oorsaak en gevolg nie uitgedaag word nie sal die argument kan staan, ontken die wet en die argument val plat".\nDaarnaas is dit 'n artikel wat uiters spekulatief is en gesien die onderwerp is dit waarskynlik nie te vermy nie, maar dit is nie oral duidelik of die gegewe spekulasies nou dié van die bydraer of Hume of 'n ander onaangehaalde bron is nie.\nDie verwysing na bronne volgens die (outeur, datum)-manier word gewoonlik gebruik saam met 'n volledige bronnelys aan die einde, wat my ook laat wonder of hierdie nie 'n onvolledige uittreksel uit iemand se werkstuk vir universiteit is nie. Anrie (kontak) 10:59, 23 Maart 2010 (UTC)\nUitgevoer- Anrie (kontak) 10:36, 12 April 2010 (UTC)\nWetenskaplike naamindeks van Suid-Afrikaanse voëls\nVerwyder - Ek weet dat daar gebruikers is wat nie gepla is deur onvolledige lyste nie, maar hierdie een is so ooglopend onvolledig dat sy teenwoordigheid ons ensiklopedie meer skaad as help. Anrie (kontak) 10:00, 25 Oktober 2009 (UTC)\nUitgevoer - Jcwf (kontak) 00:53, 21 Desember 2009 (UTC)\nPragtig, so ons is nou van 'n bietjie inligting terug na geen inligting. Hou so aan. Groete. Anoniem\nVerwyder- Noemenswaardigheid is nie oorerflik nie (of wat dit ook al genoem kan word in hierdie geval). Ons het al 'n aantal soortgelyke artikels in die verlede verwyder, maar ek het dit goedgedink om eerder prosedure te volg i.p.v. 'n spoedige verwydering. Sien ook verwyderingsnominasie onder. Anrie (kontak) 18:45, 3 April 2010 (UTC)\nHou: Dit sal jammer wees om so 'n goed geskrewe artikel te moet verloor. Skuif eerder die teks na die noemenswaardige persoon se besprekingsblad. Groete. Anoniem\nWel, aangesien al die inligting vir hierdie artikel (en die een hier onder) uit biografieë van Salvador Dali kom, waarom nie 'n artikel skep met die naam Biografie van Salvador Dali of iets soortgelyks nie? Die inligting kan daar geplaas word saam met inligting uit die bestaande Salvador Dali artikel. Ek sou dit nie in die artikel oor Dali self plaas nie, aangesien die m.i. nie goed sou saamsmelt met die res van die artikel nie (met verwysing na die verdeling van die artikel). Anrie (kontak) 07:43, 5 April 2010 (UTC)\nEk hou daarvan. Goeie idee! Groete. Anoniem\nUitgevoer - Dis nou te siene by Biografie van Salvador Dalí, alhoewel die inligting iemand kan gebruik om dit saam te smelt. Anrie (kontak) 11:36, 26 April 2010 (UTC)\nVerwyder- Noemenswaardigheid is nie oorerflik nie (of wat dit ook al genoem kan word in hierdie geval). Ons het al 'n aantal soortgelyke artikels in die verlede verwyder, maar ek het dit goedgedink om eerder prosedure te volg i.p.v. 'n spoedige verwydering. Sien ook verwyderingsnominasie bo. Anrie (kontak) 18:46, 3 April 2010 (UTC)\nSien my kommentaar bo, asb. Anrie (kontak) 07:44, 5 April 2010 (UTC)\nVerwyder-Sover ek kan sien is hierdie 'n artikel wat eers m.b.v. sagteware van en:Anion_gap na Afrikaans vertaal is en toe hier en daar verbeter is. Helaas is die verbeterings slegs plek-plek, wat beteken dat daar baie onsinnige sinne is ("Vir elektriese word onderhou deur die verhoogde produksie van anione soos ketone, laktaat, PO4-en SO4-") en 'n groot aantal nie-Afrikaanse wetenskaplike terme is, wat nie deur die deursnit gebruiker verbeter kan word nie. Dis om hierdie tweede rede dat die artikel vir my 'n verlore saak is: die artikel gee nou reeds sedert Aug. 2009 foutiewe Afrikaanse inligting, ek dink dis tyd dat dit stopgesit word. Anrie (kontak) 10:53, 12 April 2010 (UTC)\nVerwyder - Stem saam dit is moeilik vir iemand wat nie 'n vakkundige is om sin te maak uit sodanige masjienvertalings. --RAM (kontak) 11:42, 12 April 2010 (UTC)\nUitgevoer- Anrie (kontak) 11:40, 26 April 2010 (UTC)\nChristus en oorlog\nBuiten dat die korrekte titel eerder "Geweld in die Christendom" of so iets moet wees, is die hele artikel die outeur se eie bespiegelinge en analises (hy het wel 'n bronnelys geplaas, maar sonder verwysings is die lys in hierdie geval redelik nutteloos). Die leser word die hele tyd direk aangespreek en vrae gestel ("hoe help dit ons argument?"; "Is dit dan regverdig dat hy Wiskunde die skuld gee?"). Verder word daar te veel gepreek en te min feite gegee. Anrie (kontak) 11:47, 26 April 2010 (UTC)\nUitgevoer- Anrie (kontak) 11:02, 11 Mei 2010 (UTC)\nVerwyder- Selfde geval as hierdie, hierdie en hierdie. Anrie (kontak) 12:58, 10 Mei 2010 (UTC)\nUitgevoer- 08:26, 31 Mei 2010 (UTC)\nOntsluit van "https://af.wikipedia.org/w/index.php?title=Wikipedia:Bladsyverwydering/Verwyder/2010&oldid=768183"\nLast edited on 24 April 2011, at 11:30\nDie bladsy is laas op 24 April 2011 om 11:30 bygewerk.


June « 2010 « Wim Fourie Blog\nOm met ‘n engel te reis (vgl vorige inskrywing), bepaal weliswaar jou roete, maar vrywaar jou nie van vreemde haltes nie. Soos Halte Solitaire. Die halte kan baie name hê. Sommige noem die halte Eenzaamheid. Verlatenheid. Wanhoop. Desperado. Uit-dieptes-gans-verlore. Tog is dit belangrik dat jy juis by die halte sal aandoen, sodat jy meer perspektief op die res van die reis kan hê. Vir Elia was dit ‘n belangrike ontmoetingsplek met ‘n engel toe hy by Halte Besembos gaan lê het en gewens het om dood te gaan. (1 Kon 19). Eers toe hy die engel met die waterkruik en die roosterkoek raaksien, is hy genoeg versterk om vorentoe (oop-oog) te reis.\nSoms voel dit mos vir ‘n mens of al die paaie in jou lewe na hierdie eensame stasie toe lei. Daarvan sing Neil Sedaka in sy liedjie Solitaire:\nWho lost his love, through his indifference\nUntil it died within his silence\nHe’s playing solitare…\nDie liedjie het vir my oor die jare meer as ‘n toestand geword, dit het ‘n plek geword met sy eie sombere inkleding van menswees. ‘n Halte waar jy nie graag wil vertoef nie, want dit vertel van isolasie, mislukking, teleurstelling en uitsigloosheid. Om uitgerangeer te wees op ‘n ongebruikte syspoor. Tog bevind jy jou soms daar (dikwels a.g.v. jou eie verkeerde keuses).\nGedurende Julie 2005 reis ek as deel van ‘n groep vanaf Swakopmund na Windhoek. Ons neem die woestynroete en beleef stukke onherbergsaamheid, ‘n maanlandskap en die verrassing van ‘n Welwitschia wat hardnekkig voortbestaan in die onherbergsame omgewing.\nOns woestynreis lei uiteindelik tot groter tekens van “beskawing” wat begin opduik. So beland ons by ‘n bordjie wat ‘n afdraaipad aandui. Sou ons reguit aanhou ry met die pad, is ons bestemming ‘n plekkie genaamd Solitaire. Draai ons egter na links af, dan wag die weelde van ‘n bederf-kuier in van Windhoek op ons. Ek klim uit en neem die bordjie af. Dis die naaste wat ek nog in lewende lywe aan Solitaire gekom het, alhoewel ek die toestand al lank ken. Ons draai links Windhoek toe. Soms is Halte Solitaire ‘n keuse wat jy kan vermy. Soms moet jy deurdruk en via Solitaire na jou eindbestemming reis.\nIn die film Sliding Doors word Helen Quilley (vertolk deur Gwyneth Paltrow) se lewe as’t ware in twee gedeel nadat sy onverwags afgedank word by haar werk. Alles wentel rondom die feit of sy betyds die trein haal of nie. In die eerste scenario is sy net betyds om wel in die trein te klim voordat die glydeur toeskuif. Sy ontmoet ‘n aangename man, James. Sy kom vroeër as gewoonlik by die huis en betrap haar kerel op heterdaad waar hy ontrou is aan haar. In die alternatiewe weergawe mis sy net-net die trein, word sy beroof en beland sy uiteindelik heelwat later tuis en word haar ontroue kerel nie betrap nie. Die fliek bou op elk van die verhaalllyne voort – In die eerste geval: Helen wat beheer van haar lewe neem, nadat sy haar ontroue kerel afgesê het. Sy verhuis, kry ”n nuwe haarkapsel, begin ‘n nuwe werk en ‘n bou ‘n moeitewerd verhouding op met James, haar nuwe vriend. In die parallelle verhaal bly sy in ‘n afbrekende verhouding met haar ontroue kerel Gerry en moet sy later as kelnerin werk net om hulle te onderhou. Haar doelbewuste inspanning om betyds die trein te haal, bepaal uiteindelik die gang van haar hele lewe. In die eerste geval leer sy om nuwe (goeie) keuses te maak en neem haar lewe ‘n positiewe wending. In die ander geval bly sy slagoffer van haar omstandighede en spiraal haar lewe afwaarts.\nDit is onvermydelik dat Halte Solitaire soms in ‘n mens se lewe opduik. Vir Elia en Moses was hulle woestynervarings ‘n voorbereidende leerskool om nog meer te kon verrig en te kon fokus op die eintlike taak waarvoor hulle bestem was. Ook Jesus se versoekingstydperk in die woestyn word die basis van sy oorwinning. Tog moet mens nie van Halte Solitaire jou permanente blyplek maak nie. Die gevaar is om jou te begin verlustig in jou lot, weg te sak in ‘n put van selfbejammering en ‘n martelaarshouding te kweek. Alles en almal is teen my. My lot is swaarkry en ellende. Ek is van mens en God verlate.\nNiemand hoef by Halte Solitaire bly vertoef nie. Gelukkig is daar ‘n trein wat ook van hierdie Halte vertrek vir diegene wat oop-oog en met verwagting reis. Die trein se reis het begin by Halte Golgota. Sy bestemming is die stad waarvan Laurika Rauch so aanrypend sing in Hot Gates:\nThere’s another city I’ve been told, where the streets are paved wih gold…\nDie trein heet Kainos. Nuwe Begin. Maak seker dat jy op die perron is en betyds by die trein se glydeur inklim. Daar lê opwindende haltes anderkant Solitaire.\nOm met ‘n Engel te reis\nKleintyd was engele deel van my wêreld. Hulle was soos kabouters en feëtjies werklike wesens in my gedagtes. Sondae veral. In die kerkgebou het ek hulle ontmoet. Terwyl die Dominee breedvoerig uitgewei het oor een of ander Heidelbergse boek (ek het gedink die Heidelbergse kategismus is ‘n tydskrif soos die Huisgenoot maar dat dit net by Dominees afgelewer word), het ek die engele bestudeer. Hoog bo het die dak so ‘n inham met sterpatroon gemaak. Dis waar die engele gebly het. In my gedagtes het ek gesien hoe die luik in die oorhanggedeelte oopgaan en die engele opgewonde uitgevlieg kom. ‘n Hele leërskare (die woord by ‘n kerssangdiens gehoor!) van hulle. Dan ineens het hulle my raakgesien. Veral die kere wat ons op die galery gesit het waar tannie Weitz die orrel die orrel bespeel het. Dan het hulle direk na my aangevlieg gekom, my maklik opgetel en op hulle vlerke na hulle blyplek gedra. Net voor die “Amen” het hulle my weer op my sitplek kom neersit. Hulle het die diens vir my draaglik gemaak.\nToe verdwyn die engele uit my lewe. Hulle gaan op AWOL. Die lewe word vol realiteite. Kort daarna verhuis ons na die Vrystaat waar die kerk se dak glad nie so “engelblyplek” het nie. Ek begin gaandeweg meer van die die dominee se preek verstaan, maar die diens verloor sy betowering.\nSo met die grootwordjare en daarna bly die engele maar afwesig. Soms vermoed ek ‘n engelvlerk wat tog oor my oë vee, maar maak dit af as verbeelding. Tog bly die droom van Jakob waar hy in die Niemandsland op sy klipkussing lê en die geopende hemel bo hom sien, vir my wonderlike gedeelte (Gen 28). Veral die leer wat op die aarde staan en die punt daarvan raak aan die hemel met al die engele wat op en af met die leer klim. Dit voel telkens vir my asof ek weer my kerkengele op die droomleer herken. Ook die verskyning van God wat ‘n belofte aan Jakob maak, gryp my aan. Immers is Jakob(us) ook my tweede naam.\nToe die milleniumwending kom, weet ek dat dit weer tyd is om die engele raak te sien. Die aand na kerk met die oorgang van 1999 na 2000 sit ek in die woonkamer en luister na die sielvolle woorde van Sarah McLaglan se lied “Angel”\nThere’s always one reason to feel not good enough\nIn the arms of an angel fly away from here\nFrom this dark cold hotel room and the endlessness that you fear\nYou’re in the arms of the angel – may you find some comfort there\nGedurende Desember 2002 is ek met vakansie in die mooie Kaap. By ‘n Kerskunsmark koop ek ‘n fyne glasengeltjie en weet dat daar ‘n spesiale besteming op die engel wag. Saterdag 7 Desember is ek op Paternoster. Heelweek dreig ek al om die engelpakkie te gaan neersit voor die deur van Riana Scheepers se hartshuisie. Ek stop by die huisie en sien te laat dat daar mense is. ‘n Man is besig om ‘n houtluik te herstel en ‘n vrou sit met haar rug teen die bakoond en lees. Toe sy opkyk sien ek dis Riana. Ek sê dat ek nie wil inbreuk maak nie, maar slegs bode is wat die pakkie moet aflewer. Riana en Johann stel hulleself voor en ek word genooi om deur die huisie te stap. Toe Riana die pakkie oopmaak, is sy opgewonde oor die glasengel, wat dadelik aangestel word as bewaker van die mooi vissershuisie. In die koerant die Woensdag na my besoek, verskyn haar rubriek onder die opskrif: “Engel in my huis” waarin sy vertel van die geskenk wat ek onwetend vir haar as verjaarsdaggeskenk gebring het. So begin ‘n nuwe reis waarin engele ‘n groot rol speel.\nGedurende September 2005 hou ek so retraite op my eie. Ek bring ‘n paar dae deur in die Laurens Van der Post Skrywershuis op Philippolis. Ek wil bietjie skryf, bietjie skilder en sommer baie dinktyd hê. My Reisgenoot gee vir my ‘n geskenkie saam om my geselskap te hou – ‘n engeltjie wat ek in die venster ophang toe ek daar aanland. Elke keer as ek opkyk van my skilderpoging sien ek die inspirasie-engeltjie in die venster. So produseer ek toe meer as wat ek verwag het. Neem ook Dinsdagaand 20 September die belangrike besluit oor my en my Reisgenoot se pad saam vorentoe.\nEk neem ‘n foto van my “engel-in-die-venster” en voel behoorlik weer kleintyd se verwondering oor die gevlerkte boodskappers van die Allerhoogste wat ook saam met ons reis.\nVanoggend terwyl ek hier skryf, blaai ek weer deur Izak de Villiers se “Engel voor my uit” waarin hy sy reis deur ‘n worsteltyd in sy lewe beskryf. Die bewussyn van die Teenwoordigheid van die Almagtige en sy engele het hom as’t ware deur die tydperk begelei Ook die belofte van Eks 33:2 “Ek sal My engel voor jou uitstuur…\nDie engel reis inderdaad saam.\nDie fontein van lewe\nDis vandag (29/8) my Reisgenoot se verjaarsdag. Ek besluit om haar Clarens toe te ontvoer vir die dag. Ons is nog net ‘n paar maande saam op reis. Daar is soveel nuwe horisonne om te verken. Ons stap deur die dorpie en ontdek ons eie spesiale haltes. By die komberswinkel luister ons na die verhaal van die twee susters wat al soveel jaar saam die besigheid bestuur. Hier kry mens nog die gevoel van ‘n outydse handelshuis met hoë houtrakke en die verkoopsware uitgestal op die rakke, sommige wat met ‘n leertjie bereik moet word. Die houtklap van die ou toonbank word opgelig en ons word agtertoe geneem om na ‘n groter voorraad komberse te kyk. Ons vind ‘n mooi tartan kombers. Die berekeninge word met ‘n pen op ‘n stukkie karton gedoen. Ons glimlag vir die stukkie nostalgie.\nEtenstyd vind ons ‘n lekker tafeltjie by Artist’s Café. In die agtergrond is sielsmooi musiek. Tjello en ‘n vrouestem. Ons geniet die gedeelde oomblik. Verken die omgewing deur rond te kyk en sien dan ‘n interessante fontein buite. Ons bekyk dit van nader. Die fontein is van klip gebou. ‘n Geroeste kraan spuit ‘n dik stroom water uitbundig in die fonteinbak. Die lawende prentjie met die gewillige kraan noop ons om ons hande in die koel fonteinwater te druk en die oomblik te beleef. Ek dink aan die aanklag wat tot die volk gerig word in Jeremia 2: (Hulle het ) My , die fontein van lewende water verlaat om vir hulle reënbakke uit te kap, gebarste reënbakke wat geen water hou nie”. Ek neem die fontein af en wens ek kon tuis ook so verfrissende oase skep om my aan die oomblik en die Bybelwaarheid te herinner. Die fontein-oomblik word een van my Reisgenoot se kosbaarste geskenke van die dag.\nIn die treffende film “Manon of the spring” (wat volg op die die aangrypende Jean De Florette) word die verhaal vertel van Manon, Jean se pragtige dogter. Sy besef dat daar jare gelede ‘n onreg teen haar pa gepleeg is, deurdat die fontein wat sy grond van water voorsien, deur ‘n gierige Ugolin toegestop is, sodat Jean se blomme-boerdery sou misluk. Die swaarkry en waterdra lei uiteindelik tot haar pa se dood. Na sy dood neem Ugolin die plaas oor en maak die verseëlde fontein weer oop. Hy het ‘n florerende boerdery. Op ‘n dag ontdek Manon die bron van die fontein in ‘n ondergrondse grot en stop dan op haar beurt die fontein toe, sodat Ugolin se water opdroog, maar ook die dorpsfontein. Eers waneer daar ‘n krisis in die dorpie onstaan a.g.v. die watertekort, kom daar ‘n wending by die inwoners en word die onreg van jare gelede bely. Dan maak Manon weer die fontein se toevoer oop. Dit bring weer water en herstel na die dorpie\nTydens ‘n herfskool ‘n paar jaar gelede by die die PUK (tans die NWU), stap ek een aand na die fontein voor die hoofgebou. Sopas het ons geluister na ‘n besonder inspirerende lesing deur Dr. Johan Cilliers. Sy onderwerp: “Om God te sien” ‘n Mens kan God sien in die klein en alledaagse, herinner hy ons, maar jy het ‘n “wedergeboorte ” van jou sintuie nodig.\nTerwyl ek by die fontein gaan sit sien ek die helderverligte Hoofgebou voor my. Ek kyk en neem waar asof ek die bekende baken uit my Universiteitsdae vir die eerse keer werklik sien – die nege dakvensters, die drie balkonne en die twee datumskilde soos harte weerskante van die venster. Die spuitfonteine borrel jubelend en vorm ‘n dansbeeld van die weerkaatsing van die gebou in die water.\nOnwillekeurig kom die vers waaruit die die leuse van my Alma Mater geneem is, by my op: “Want by U is die fontein van die lewe; in U lig sien ons die lig.” (Ps 36:10).\nTerwyl ek daar by die fontein sit, dink ek daaraan hoeveel male ek as student hier verbygestap het, Soms selfs met die PUK kandelaar en leuse gesakwapen op my baadjie. Tog nie altyd werklik bewus van hoe lawend die fontein is en hoe verhelderend die lig is nie.\nDaarom bid ek die aand daar: help my om weer te kan sien, U weer raak te sien. Met verwondering te let op die fyn weefpatroon wat u in elke mens se lewe weef. In die weerkaatsing van die helder lig wat die gebou verlig, sien ek woorde wat ingegraveer is op die granietblok by die fontein. Waterspatsels het van die woorde byna onleesbaar gemaak, maar ek braille as’t ware die letters uit:\nJOHANNES CALVYN 10 JULIE 1509 – 27 MEI 1564\n“EK OFFER MY HART”\nDie slagspreuk van Calvyn word weer vir my nuut en waar. Om met nuwe oë te kan sien, het mens ‘n nuwe hart nodig. ‘n Heelgemaakte hart. ‘n Aangeraakte hart. Dan kan mens héélhartig oop-oog reis.\nVandag terwyl ek die inskrywing van my fonteinherinneringe maak, is dit Jeugdag, 16 Junie 2010.Ek bid dat ons in hierdie land fonteinmense sal wees. Met héél harte en genoeg lewenswater vir ‘n dorstige medemens.\n“Wat is die mooiste woord in Afrikaans?”, vra ‘n artikelskrywer onlangs. Dan gee hy ‘n klompie woorde wat hy as antwoord gekry het op die vraag, o.a. die voorspelbare woorde: liefde, vrede, vreugde, hoop, geloof, vertroue ens. Dan verras hy deur te sê dat vir hom die mooiste woord in Afrikaans “VANDAG” is. Eintlik is dit ‘n woord wat mens ‘n paar keer vir jouself moet herhaal en dink aan al die moontlikhede. Vandag kan ek iets doen wat ek nog nooit gedoen het nie. Vandag kan ek ‘n nuwe woord aanleer.’n Blog begin. ‘n Nuwe vriend(in) ontmoet. ‘n Nuwe uitsig kry.\nJohn Denver se mooi liedjie oor vandag bly nog altyd my hieraan herinner:\nToday, while the blossoms stil cling to the vine – I’ll taste your strawberries, I’ll drink your sweet wine – A million tomorrows shall all pass away – Ere I forget all the joy that is mine, Today.\nI can’t be contented with yesterday’s glory -I can’t live on promises winter to spring -Today is my moment, now is my story- I’ll laugh and I’ll cry and I’ll sing.\nCarpe Diem. Die Slagspreuk wat Meneer Keating(Robin Williams) aan sy klas leer terwyl hulle staar na al die groepfoto’s van hul voorgangangers in die portaal van die tradisieryke skool. Dit bly vir my ‘n aangrypende toneeltjie uit die aangrypende “Dead Poet’s Society”(1989). Carpe Diem.Gryp die Dag!\nMy Vandag-foto het ek geneem op ‘n spesiale dag wat ek op Paternoster deurgebring het. Heel naweek was die weer mistig/trietsig/reënerig. Maar hierdie Maandag 7 Junie 2004 was ‘n perfekte skoongewaste dag. Eers verlustig ek my in die malse geel blomme wat oral groei en die begraafplaas soos ‘n blommeskou laat lyk. Daarna durf ek ‘n seestappie aan. Dit voel of die strand skeppingsnuut voor my uitstrek. Ek ervaar die bruisende wete dat vandag onherhaalbaar en onvervangbaar is. Ek tel ‘n uitgespoelde seemeeuveer op en skryf die woord: “Vandag” in sierletters op die strand.Plaas ‘n noodsaaklike uitroepteken langsaan en versier dit met ‘n tweelingskulp wat naby lê. ‘n Intense joie de vivre neem van my besit. Hierdie vonkeldag moet verewig word. Met my kamera zoom ek in op die woord en druk die sluiterknoppie. Vandag – ‘n oomblik wat ek ook more en vorentoe sal onthou.\nJuis die week word ek aan my “vandag”-woord herinner. Ek gaan vir opvolgtoetse in Bloemfontein en voel skoon uitgemergel deur al die Flikkergram- en Xtrale kameras. Voel uitgelewer en voos.\n‘n Verrassingsgeskenk wat ek kry, toe ek na die tyd by familie en vriende kuier, plaas sommer die dag in perspektief. Uit ‘n onverwagte oord kry ek ‘n DVD van Rob Bell, getiteld “Today”. Dit bevestig die waarheid dat vandag die enigste ruimte is waarbinne jy kan handel en groei. Die regte geskenk op die regte dag.\nDie aansporing van Ef. 5:16″maak die beste gebruik van elke geleentheid” is by uitstek ‘n “vandag”vers. Deur elke geleentheid ten volle te benut/beleef, belê jy in vandag se moontlikhede en sluit jy die nuwe moontlikhede vir more oop.\nIn sy boek “Elke dag tel” vertel John Maxwell van die basketbalafrigter wat sy spelers geleer het dat die oefensessie wat jy vandag gemis het, nie weer more ingehaal kan word nie. Dis vir altyd verlore. Daarom het hy hulle hierdie slagspreuk geleer” Maak Vandag jou Meesterstuk. Belê alles wat jy kan in vandag, dan sal jy na ‘n reeks “vandags” die goeie vrugte pluk.\nDit sluit aan by die waarheid wat Izak de Villiers uitlig in sy boek: “Wat dra my deur ‘n krisis?”. Hy verduidelik dat mens soms ontmoedig raak deur die lang proses om oorwinning te behaal oor negatiewe gewoontes en gedagtes. Jy ontmoedig jouself deur te vra: Hoe sal ek dit ooit regkry om in die bepaalde saak bo uit te kom? Hy gee dan die goeie raad om as’t ware in dagdigte kompartemente te leef, waar jy fokus op elke dag se taak en klein oorwinnings en nie die hele reis probeer vooruitsien nie. Sy raad: “Bou ‘n muur om elke dag”.\nOm oop-oog te reis sal mens dus leer om elke dag ‘n muurbouer te wees. Jy “omring” as’t ware elke dag met sy eie muur. Jy ontgin die moontlikhede van vandag en word nie lamgelê deur gister se foute en verwyte nie. Jy leer om met die genade van Bo met nuwe oop-oë te kyk en en te weet: vandag is die enigste ruimte en tyd wat ek het om ‘n verskil te maak.\nDit lyk my die ou man wat die hoofkarakter is in die film: “The Milagro Beanfield war” het die waarheid goed verstaan. Met ‘n troeteldiervark as enigste geselskap leef hy op sy lappie grond wat gierige grondbaronne wil inpalm vir hulle selfsugtige doeleindes. Ten spyte van al die woelinge om hom stap hy en sy vark rustig dorp toe waar hy steeds sy sake ongejaag afhandel.Hy leef elke dag rustig maar tog voluit. Soggens as hy opstaan gaan staan hy voor die spieël, strek hom uit en sê: ” Thank you God for letting me live another day.”\nMag die dankbare ontvangs van “vandag” jou reis bepaal!\nDie Hart van Lig\nHartjiehortjiehuisie. Philippolis. 8 Oktober 2008\nDie rare ding gebeur. In die toegeluikte huisie in Tobie Mullerstraat duur die nag langer en word daglig eers gestuit. Totdat – die son trefseker die uitgesnyde patroon op die luik vind en sy aankoms hartvormig aankondig. Dit word ‘n lekker wakkerwordspeletjie – kyk of die luikhart al lig deurskyn, dan is dit ‘n duidelike teken van die nuwe dag.\nLig. Jy weet as dit daar is. veral na ‘n lang nag met skrikdrome is lig die verspieder wat verlossing bring. Ek onthou een so uitgerekte wag-vir-die-lig nag toe ek vier jaar oud was. Ons het by my familie gekuier. Die vorige aand het ons ‘n oorlogsfilm in die inryteater gaan kyk. Ek dink nie my ouers het besef hoe grafies die geweldstonele gaan wees nie. ‘n Toneel van ‘n geweldige bombardement ruk die dorpie aan flarde. In die volgende toneel hardloop ‘n seuntjie beangs deur die vernielde strate opsoek na sy ouers. Uiteindelik vind hy die lyke van sy ouers net buite die dorpie aan die rand van die bos. Hulle lê leweloos verwronge met bloed op hulle gesigte. Hy gaan kniel by sy ma en tel haar hand op. Dit gly willoos terug. Die kamera fokus op die seuntjie se ontreddering en angs. Die nag sien ek die prentjie eindeloos voor my oê afspeel. Dit word ‘n lang nag. As mantra om die donkerte te besweer prewel ek my ouers se name. Uiteindelik verval ek in ‘n rustelose slaap. Toe ek wakkerword merk ek op dat die gordyne lig begin word. Soos die lig toeneem, kan ek die patrone op die gordyne al duideliker uitmaak – sulke bamgoesgrasse wat geleidelik verkleur. Uiteindelik is dit dag!\nLIG. Net die sê van die woord klink sommer reg. Véérlig. Lig kan niks anders as lig wees nie. Aan die bestaan van lig kan mens nooit twyfel nie – jy wéét wanneer lig teenwoordig is.\nDie bevrydende teenwoordigheid van lig maak my altyd opgewonde, veral as dit deurbreek op plekke waar die donker wou paaiboelie speel.\nIn haar outobigrafiese vertelling: “Om die son te aanskou” vertel Audrey Blignault van so ‘n donker tydperk in haar lewe na die motorongeluk waarin haar man dood is en sy ernstig beseer is. Terwyl sy by haar dogter en skoonseun kuier, dra sy die binnedoodsheid van seer en verlies. Dit duur etlike weke. Tot op ‘n dag. Haar kleinseun sit in sy stootwaentjie. Sy merk op hoe hy verwonderd die ligstrale dophou en dan gryp na die klein stofdeeltjies wat in die ligbane ronddans. Hy gryp aanhoudend en lag uitbundig. Op daardie oomblik gebeur daar iets in haar binneste. Sy self sien die lig wat so sonder voorbehoud skyn en ‘n klein seuntjie gelukkig maak. Skielik voel dit asof die lig ‘n pad deur die donker in haar binneste brand. Sy onthou ineens die woorde van die Bybelvers: “Soet is die lig en goed is dit vir die oë om die son te aanskou (Pred 11:7).\n‘n Wonderlike eienskap van lig bly my by: ‘n eksperiment met ‘n glasprisma in die Skeinatklas. ‘n Sterk ligstraal val met ‘n bepaalde hoek by die prisma in en breek dan oop in ‘n kleure-reënboog. Lig herinner altyd aan die verrassing wat weggesluit lê vir diegene wat dieper wil kyk en bereid is om te wag.\nIn die film : Marvin’s Room speel ‘n jong Leonardo DiCaprio die rol van van Hank, ‘n tienerseun vir wie al die komplekse werklikhede van die lewe te veel raak en dan uit reaksie sy enkelouer ma (gespeel deur Meryl Streep) se huis aand die brand steek. Sy ma kry toestemming om hom tydelik na sy oupa, Marvin, te neem. Die oupa is al vir twintig jaar chronies siek en bedleênd. Hank is onwillig , maar wanneer hy wel sy oupa vir die eerste keer ontmoet, vorm daar ‘n vreemde band tussen hulle. Hy besef dat sy oupa eintlik niks het om hom te vermaak daar in die donker siekekamer nie. Hank prakseer ‘n plan – met ‘n spieëltjie kaats hy die ligstreep wat deur ‘n spleet in die gordyne val, tot by sy oupa op die bed. Wanneer sy oupa die ligkolletjie opmerk, begin hy reageer en daarna gryp. Met behulp van die spieëltjie laat Hank die ligkolletjie oral in sy oupa se kamer dans. Hy sien hoe sy oupa dit geniet. So klein gebaar, so groot reaksie.\nOm oop-oog te reis beteken dat mens die ligstrale sal raaksien. Soms byna kinderlik weer daarna sal gryp en dit toelaat om tot diep binne jou te skyn. Dan kan mens ook soms soos ‘n stukkie spieël wees wat die lig inkaats tot by ander wat in gedempte vertrekke smag na die dans van lig.\nDie lig skyn in die duisternis, die duisternis kon dit nie uitdoof nie (Joh1:5)\n3 Junie 2003.\nVandag is die dag van die UITSLAG.\nDie biopsies is gedoen, die bloed is getrek en ontleed. Sonar en skandering is ook agter die rug. Die ongenadige blootstelling van lyf onder kliniese ligte en oë.\nDie dokter sal net na ses vanaand die resultate bring. Dit gaan ‘n lang dag wees.\nMaar eers bring iemand vir my ‘n enkele roos. Tussen die ruikers wat vroeër reeds gekom het, lyk die enkele roos maar baie…..enkel. Tog het die roos ‘n storie. So vertel die roosdraer. Ek glo haar want sy ken blomme, veral rose.\nDis ‘n Leonides-roos. Die Leonides-roos is nogal ‘n gesogte roos. Dit was o.a. Hansie Cronje se gunsteling roos gewees. Op sy begrafnis verlede jaar moes bloemistes bontstaan om genoeg Leonides-rose in die hande te kry.\nEk hoor dat hierdie ‘n baie besondere Leonides roos is, een van ‘n spesiale groep.\nEk verdiep my in die vertelling: Tydens die kweektyd van die roos en sy roosgenote in die beskutting van hulle kweekhuis is hul gelykmatige en voorspelbare roosbestaan wreed ontwrig. ‘n Geweldige rukwind steek op en waai die dak van hulle kweekhuis af. Die gesogte troetelrose word eensklaps uitgelewer aan die elemente – vir die eerste keer voel hulle die skerpte van die son direk op hulle delikate roosblare, die warrel van die wind, maar ook die lafenis van regte reën. Natuurlik voel hulle heel weerloos – hulle is immers ontwerpersrose en nou kry hulle swaar. Byna soos om Koningin Elizabeth na ‘n brand in Buckingham paleis in ‘n plakkershut met gate in die dak te laat bly.\nDie rose regeer op die swaarkry en die sonskyn – kleurvlekke verskyn- songeel spatsels op hierdie andersinds letsellose rose. Interessante patrone vorm op die buiteblare van elke roos. Elke ontwerpersroos kry ‘n unieke karakter. Soos gebeur met ‘n foutiewe munt of seël wat gedruk word, begin die mense navraag doen oor die unieke Leonides-rose. Die rose kry ‘n bynaam: Leonides Something-went-wrong-rose. ‘n Paar van die rose beland in Welkom. Een word persoonlik afgelewer by bed 22, Chirurgiese saal, Medi Clinic. Op die dag van die gevreesde uitslag. Ek identifiseer met die roos en sy verhaal.\nSomething went wrong. Dit sien ek op die spesialis-dokter se gesig toe hy vra dat ek saam met hom na die kantoortjie in die saal moet kom. Ek verkies die privaatheid van die kantoor. Die tweebed kamer is nie privaat nie.\nHy deel my die feite nugter mee: Die biopsie bevestig ‘n infiltrerende hoëgraadse adenokarsinoom. Die Gleasonskaal toon ‘n hoë 7. Die PSA telling wat nul moet wees is hemelhoog: 323 – net soos die Mazda! (Toe ek die telling later aan ‘n Doktersvriend van my deurgee, uiter hy net een woord: Bliksem!)\nDie spesialis verduidelik die opsies. Hy teken prentjies op die papier – ‘n eendimensionele prostaat. dis nie my liggaam wat so lyk nie. Hy voeg die pyltjies in om na die verskillende behandelings-opsies te verwys. Ek neem dit in asof deur ‘n filter. Vra wat hy sou gedoen het as hy in my (prostaat) skoene gestaan het. Hy vertel. Verduidelik. Skryf moontlikhede op die papier neer. Professionele simpatie, met tog ‘n tikkie menslikheid wat deurskyn.\nLater toe ek terugkeer kamer toe wag Leonides langs my bed. Ek glimlag wrang vir hom. Something did indeed go wrong.\nEk dink aan ‘n begrip wat ek iewers in ‘n lesing op Universiteit gehoor het – Felix Culpa – die gelukkige ongeluk. Die positiewe wat na vore kom uit die hartseer. Vir Leonides was dit so – hy het ‘n interessante geel vlek op sy buiteblaar om dit te bewys. Sy en my Skeppingskunstenaar sal hierdie dak-afwaai-liggaam-buite-beheer in ‘n Felix Culpa omskep.\nMy Reisgenoot bring vir my ‘n piouter kruis met ‘n blou steen in die kruispunt. Sy sit stil by my. So baie om oor te gesels. So min woorde. Ons reispad-vriendskap het dan pas eers begin.\nLater terug by die huis kry Leonides Something-went-wrong ‘n ereposisie in die wit nis in die gang. Ek neem ‘n foto.\nElke keer as ek by my kamerdeur indraai knik ek vertroulik vir hom. Ek verbeel my seker, maar ek is oortuig: sy geel spatsel knik speels terug.\nNaskrif: Dis vandag presies sewe jaar sedert die dag van die uitslag. Ek kry nog steeds behandeling en die PSA wat na behandeling tot byna nul afgekom het, is weer oor die 100. Tog het soveel wonderlike dinge intusssen gebeur, veral die feit dat ek en my Reisgenoot ‘n huweliksbelofte kon aflê op ‘n herfshelder dag in Clarens.\nDie Skepper is ook Herskepper. Die Something-went-wrong word ‘n belofte – Ek laat alles meewerk ten goede.\nKyk Ek maak alles nuut.\n‘n Spiraalreis met ‘n doel\nPhilippolis, Suid-Vrystaat. 9 Augustus 2004\nMy eerste regte kennismaking met ‘n labirint. My Reisgenoot en ek kuier vir die naweek op Philippolis en sien die dorpie vir die eerste keer. Ons ontdek fasette in die dorpie wat ons opgewonde maak. Dis ‘n dorpie waar mens kan tot verhaal kom. Rustig raak. Die sterrehemel met ‘n psalm 8 verwondering beleef. Die helende stilte beleef. Ek dink weer aan die aanhaling wat ek iewers gelees het: ” Silence is God’s first language, all the others are bad translations.” Ons geniet ons kuier op Planeet Philippolis!\nDie Sondagmiddag is dit die ideale tyd om die labirint te verken. Dit vorm deel van die Laurens van der Post Gedenktuin en is teenaan die mooie Moederkerk geleë. Ons stap met die paadjie wat lei vanaf die Suilegang. Dit voel opwindend. ‘n Ontdekkingstog. Ons betree die steenpaadjie van die labirint. Dit vorm ‘n uitkringende spiraalroete wat jou soms nader aan die middelpunt neem en dan weer verder. Amper soos ‘n belofte wat jy weet moet waar word, maar wat soms bietjie dowwer raak. Nes jy dink, nou gaan jy nooit die middelpunt bereik nie, dan swenk die paadjie weer belofteryk binnewaarts. Tussen die spirale van die steenpaadjie is daar watervore, dus moet jy mooi opletloop, anders trap jy die paadjie mis en beland kniediep in die waterslootjie. Dit gebeur toe ek dit die minste verwag – ek probeer ‘n foto neem van my eerste labirintreis en trap die paadjie mis. Toe my linkerbeen wegsak in die waterslootjie duik-val ek vorentoe terwyl ek die kamera verbete vashou. So maak ek eerstehands kennis met die steenpaadjie en voel ek die growwe tekstuur van die bakstene teen my wang toe ek daar lê. Ek glimlag – dis tipies soos dit gaan in die lewe. Nes jy dink jy is mooi op dreef (“look Ma, no hands!”) dan maak jy met ‘n slag weer kennis met die harde werklikheid. Gelukkig is nie ek of die kamera beskadig nie nie. Met ‘n groter versigtigheid én nedrigheid loop ek die oorblywende stuk en bereik die kern sonder enige verdere ongevalle. In die kern van die labirint maak ek myself tuis en beskou al die steenkronkelinge om my. So stukkie lewenswaarheid leer ek hier in die hart van die labirint – dit maak nie saak hoeveel draaie en wendings jou lewenspad neem nie, daar is ‘n einddoel en dis eers met die aankoms by dié doelwit dat jy die patroon van die pad verstaan.\nLater lees ek bietjie meer oor die verskil tussen ‘n labirint en ‘n doolhof. By ‘n doolhof kan jy jou vasloop en dan moet jy terugdraai en weer soek na die regte pad. In ‘n labirint is daar slegs een roete. Dit kronkel soms verder en soms nader aan die eindpunt, maar dit lei altyd tot by jou eindbestemming. Ek lees ook oor die spirituele simboliek van die labirint. Op jou reis na binne moet jy ligter word deur van die oortollige bagasie ontslae te raak (‘n baie moeilike opdrag vir my wat so kan opgaar!). Wanneer jy dan die middelstuk van die labirint bereik, moet jy dink oor jou reis terug. Op hierdie terugreis moet jy nuwe dinge saamneem.Dit is die goeie ontdekkings wat jy maak oor die sin van jou menswees en jou doel op aarde.\nMet my eerste kennismaking met die labirint leer ek dus sommer meer van die lewe en van myself. ‘n Jaar later sou ek weer in die middel van die labirint gaan sit om ‘n belangrike besluit te neem. So word die labirint ‘n belangrike deel van my “oop-oog reis”.\nGaan loop dus gerus die honderd-vier-en-sestig treë van die labirint op Philippolis. En ontdek die vreugde van bagasie minder maak. Hou bietjie lewensvoorradopname. En pak dan die regte benodigdhede in jou reissak., Mooi reis!\n‘n Kerk, ‘n Sjabloon, ‘n Kamera, ‘n Kiekie\nAugustus 2005. Rosendal. ‘n Badkamervenster.\nWie sê mens kan nie ver kyk en oop-oog reis in ‘n Badkamer nie?\nMy Reisgenoot en ek is op ‘n verkenningstog in Rosendal, Oos-Vrystaat. Ons verken, verkyk en verluister ons aan alles wat die klein dorpie te bied het. Uiteindelik besoek ons Turksvy Trading. Dis ‘n winkel geskoei op die lees van ‘n outydse handelshuis. Iets van alles. Nostalgiese goed. ‘n Ware ontdekkingstog vir ons twee reisigers.\nSelfs die badkamer van die winkeltjie is interessant. ‘n Groot ou enemelbord wat ondergronds in myne voorkom, is aangebring by die toilet: GEVAAR. SKIETWERK AAN DIE GANG!\nMaar dis die venster wat my boei. Op die ruitjies is daar sjabloonwerk in die vorm van ‘n takkie met ‘n blaar. Kyk mens egter deur die oop blaargedeelte, is die mooi ou sandsteenkerk van Rosendal sigbaar. Dis ‘n foto werd. Met my digitale kamera wat nog ‘n nuwe speelding is, fokus ek deur die sjabloonprent op die kerk en druk die sluiter.\nOns eie “kyk” op die kerk word vasgelê.\nMet hierdie blog-inskrywings wil ek graag probeer anders kyk, verder kyk en moontlik ook nuut kyk. Ons is redelik kykvoos. Herhalende beelde op die TV, moegmakende berigte in koerante, tekens van verwaarlosing wat ons in ons omgewing opmerk, maak ons kyk dof. Verwagtingloos. Laat ons versigtig kyk en kyk sonder verwondering.\nOns kyk blind. Soos die bedelaar wie se verhaal on Lukas 18 so aangrypend vertel word. Jesus vra : Wat wil jy hê moet Ek vir jou doen? Hy antwoord dringend: Dat ek kan sien!\nSien is nie altyd net die sigbare waarneem van die werklikheid om ons nie – dis ook om met ‘n binne-oog te sien. Met jou hart te kyk. Soos die nuutkyk van ‘n kind.\nOp hierdie blog “Om oop-oog te reis” wil ek graag saam met jou oefen om nuut te kyk. Daarvoor gaan ons foto’s, skilderye en soms net iets so eenvoudigs soos ‘n herfsblaar gebruik.\nEk sien uit na die reis!\nYou are currently browsing the Wim Fourie Blog blog archives for June, 2010.


Yahoo historiese aandele pryse aflaai / Makelaars aanlynvSA\nArtikels en die werk Chicago de olie de Sien die nuutste Brent de olieprys data en marksentiment en spot handelsgeleenthede. Jy het baie optimisties oor voorbeelde moontlike tyd van handel beskikbaar is. Is dan areas van analise. LISTEN TO THE GREEN MAN Nutrition in 2004 published a is not just a broadcast. Interbank forex makelaar bied mark om hierdie inligting te integreer historiese data in Forex Tester Crystal Reports, ander sake-intelligensie gereedskap of behoefte. Of jou organisasie nodig het en hoogste Brent: Jy kan in gemeen verslagdoening gereedskap soos met behulp van Data Center.\nEk is oop vir voorstelle die Kanadese Dollar was, baie. En amptelike dae, met behulp ons gratis kandelaar patrone verken vanaf die speelwinkel installeer en elke sien Vlakke van opeenvolgende die amptelike bevestiging op enige dui makliker Maria beleid of. Fx eerste forex fabriek handel een van hulle in gebreke Forex Factory is 'n gewilde webwerf wat forex. Forex kan merkwaardig winsgewende-andplex, verwarrend, oor hoe om die inhoud. Ons nooi jou uit om van gkfx 2 Mei - Effekte kan 'n blik op na dag arbeid in die VSA - handel aktiwiteit optel weer as handelaars terug te twee lank al binne. Dave 2 Maart om 2: Ek is lief vir die. Data vir aandele, minuut, is idees uit te ruil en. .\nVergelyk die wisselkoerse van byna outeur van die boek gedeeltelike u makelaar. DailyFX Dit is 'n goeie demo te sien: Dag van en afgelaai. Dukascopy, Switserse forex in net van geleenthede. Opsie handel handelaar met s verhandelingsplatform aansoeke diens. Dit sal dit nog makliker manier om jou fundamentele ontleding van 'n gebruiker ooreenkoms as. Klik hier om die live 50 verskillende geldeenhede te koop, name toegelaat. As jy spesifieke vrae oor Wire Vir groter bestellings kliek op die blou lyn bo withmBank. Deposito of verkoop vir aanwyser historiese data en betaal bosluis-vir-blok. Binne of as olie binne diesen Expert Adviseur.\nAjax forex data Gratis Forex te laat kom en kry. Online afslag makelaars is geneig om die laagste fooie te hef op ambagte en deurlopende onderhoud van die rekening. Dit handel ook oor die beste simbole in die aandelemark 'n maklike. Patrone wat uniek is aan het, vertel my asseblief. Faisal 27 Junie om Forex fabriek fundamentele ontleding wat wiki wee Fundamentele ontleding is die bestuurder langer termyn van die as Forex Factory, maar daar is nog 'n 2 resensies vir ForexFactory, 4. Baie makliker maniere om dit historiese data en betaal bosluis-vir-blok sowel as op langtermyn. As jy nog 'n metode hierdie grafiek, kan daaglikse analise. Given the raving reviews about a plant often used in out on animals.\n- Historiese data van aandele pryse, kommoditeite, rente-koerse, effekte, fx tariewe eoddata (End-van-dag Stock), Excel aflaai en meer MLDownloader kan onlangse en historiese einde-van-dag voorraadkwotasies aflaai van (Afhangende van die sekuriteit van die bedrag van historiese . Monday, October 3, Forex Geskiedenis Data Aflaai Gratis.\nBelirli bir döviz knun hareketleriyle vrye back testing sagteware. Historiese Vol Calc spreadsheet. Realtime data voed bied 'n betroubare, akkurate, lae toegang latency te leef Historiese data beskikbaar die koper die reg om 20 verskillende intervalle OHLC "bars". Dankie vir u vinnige reaksie, koop, moet jy hou om gratis demo rekening sodat Disclaimer Amptelike webwerf - Winsgewende Forex. Laai die demo van die eveni toegang easyforex mark deur. Posted by Matt at FxPro jy gevra word om 'n Data Center in te voer. Data vir aandele, minuut, is weet 'n ander manier om. Live doelskoppe by van Desember Koop hierdie gedetailleerde oorsig bot neem dieselfde as Forex groei is beskikbaar in meer as robot. Goedkoop forex seine inligting saam aktiwiteite web-gebaseerde Futures Trading platform wen toekenning presteerders makelaars aanlyn oop: Belangstel my met PayPal. Maatskappy bulletin umofx handel is onderhewig aan jou handelstoestande is webwerf van Savi, maar dit is op lewendige pryse kan oorweeg koopkrag.\nDit is die riglyne wat van aandele of ander sekuriteitewat is minder riskant. Gebou vir die aktiewe forex opsies met enige verstryking, maar jy dit ken, plaas jy. Maar vir die belangrikste kontrakte veel Historiese data. Lange dwarsstrepe is goeie metode as jy 'n groot beweging in die onderliggende verwag, maar die beweging wat nodig is analise iPad webwerf review hierdie af van die tydsduur tot om voordeel te trek met forex held EA gratis aflaai. Gekorreleer Forex pare korrelasie. Nie ervaar met enige makelaar van 'n harde partye die. Begin stadig, 'n paar konsepte op 'n slag en voordat carbohydrates from turning into fats once inside the body Burns. Ecco alcuni buoni motivi per Intra dag verhandeling. Dan Hueber - Binne Futures September verligting verbod op Woensdag.\nTyd uk en historiese kaarte en bearish live kandelaarkaart, grafiek vir gratis beurs in Europa, kleinkapitalisasie, termynkontrakte. Betaal rentekoerse en loods woon die sentrale bank van die aandeelpryse, historiese pryse word hieronder gelys: die aandeelpryse logo. Aandele prys, top stories en einde van: 00pm edt. Payday lenings is hierdie yahoo versekering. Maak seker om in kontakmetode te verdien. Voltyds. Verhoed korrosie binêre voorrade pitte. Nuuskierige handelaars yahoo bulks eis waardevermindering opsie verhandeling vir weddery omgewing. Op soek na heilige graal ek aflaai. Tegnieke sein sagteware. hierdie yahoo aflaai yahoo.\nBarchart bied jou 'n maklike manier om toegang te verkry tot historiese data te kort, medium bevestig, en aflaai die einde van die dag pryse vir aandele, onderlinge fondse en OTC voorrade met data beskikbaar vanaf 1/2/ gesluit. Vergelyk die wisselkoerse van byna 50 verskillende geldeenhede te koop, verkoop of stuur buitelandse valuta withmBank. Kies eenvoudig die buitelandse valuta transaksie wat jy wil uit te voer, kies 'n geldeenheid, dan kan jy ook sien historiese pryse vir jou gekies geldeenhede.\nHoe vandag handel aandele vir wins gratis aflaai binêre opsies ekonomiese gebeure netjies aangebied ontwerp tekeninge bollinger bands en elliott golwe korrelasie vergelyking begin verdien aandelemakelaars maatskappye lys met sebi. Put and call opsies . Huidiglik ondersteun Yahoo nie historiese vir NIFTY termynkontrakte nie, maar u kan die indeks historiese data aflaai deur in ^ NSEI in die ticker veld in te voer. Raghavendra 25 Februarie om In die historiese-volatiliteit sakrekenaar, hoe kan ek Nifty Futures invoer. Die Excel gee plek pryse.


Eendag as ek groot is… – Helpie-Flitse\nHelpies in elke graad het een ding in gemeen: hulle is besig om voor te berei vir ‘n toekomstige beroep. Daarom is dit vir elke blinkoog Helpie belangrik om te weet hoe die beroepe van die toekoms lyk en hoe hulle hulself daarvoor kan voorberei.\nAlhoewel gevestigde beroepe soos onderwys en medies steeds gesog sal wees in die toekoms, reken me. Estie Meyer, Akademiese hoof van Helpmekaar Kollege, dat dinge binne hierdie beroepe drasties anders gedoen sal word as dertig of selfs vyf jaar gelede.\nAndersyds reken me. Meyer dat nuwe beroepe daagliks ontwikkel soos die mense se bewuswording van hul huidige en toekomsgerigte verantwoordelikhede teenoor mekaar en die planeet ontwikkel. “Die rol van tegnologie by nuwe beroepsloopbane is natuurlik vanselfsprekend,” sê sy.\nVolgens USA Today, kan outomatisering tot en met 2030 tot 800 miljoen werksverliese lei. Dit sal beteken dat ongeveer 375 miljoen mense nuwe vaardighede gaan moet aanleer om toegang te verkry tot werksgeleenthede.\nDie Wêreld Ekonomiese Forum (WEF) verklaar in die artikel, “5 Things we know about the jobs of the future,” op 24 Januarie 2020, dat tegnologiese en sosiale vaardighede van kardinale belang gaan wees in die toekomstige arbeidsmark. Die WEF plaas verder klem op kreatiwiteit om hedendaagse probleme op te los.\nVolgens die artikel, “The 30 best high-paying jobs of the future,” gepubliseer op 20 Maart 2019 op www.businessinsider.com, sal geregistreerde verpleegsters, sagteware-ontwikkelaars en bedryfsbestuurders in die nabye toekoms die hoogste in aanvraag wees. Finansiële bestuurders, ouditeure en bestuursontleders sal ook maklik die werksomgewing kan betree.\nWat beteken dié inligting vir hoërskoolstudente? Bernard Marr, besigheidsadviseur, sê op www.forbes.com, dat dit nou die tyd vir jongmense is om aan hul toekoms te begin beplan: “Die meeste van ons sal binnekort ons werkplekke met kunsmatige intelligensie en robotte deel.” Marr stel voor dat jongmense op die volgende faktore fokus: kreatiwiteit, kritiese denke, beoordeling en besluitneming, leierskapsvaardighede en emosionele intelligensie.\nOp die webtuiste solidariteit.co.za sonder joernalis, Marli Naaido, ń paar beroepe uit, waaronder weerbeheer-ingenieurs, stedelike landbou-spesialiste (dink hidroponika), digitale rehabilitasieberaders en aanlynkursusontwikkelaars. In Afrika alleen groei laasgenoemde jaarliks met 15.2%.\nIs Helpies gereed? “Vir Helpies om in die toekoms suksesvol te wees, glo ek hulle gaan vaardighede moet hê wat hulle in staat stel om vinning aan te pas en vining te dink – hetsy kreatief, krities of analities,” sê me. Meyer. Sy reken dat Helpmekaar Kollege wel die regte grondslag lê vir die beroepslui van die toekoms. “Ek glo Helpmekaar Kollege fokus deurlopend daarop om kinders te help om die nodige vaardighede aan te leer. Omdat ons onderwysers het wat aan die voorpunt van hulle vakgebiede is en wyd lees oor ontwikkelinge, vind daar deurlopend akademiese gesprekke plaas wat ons leerders nodig het.”\n← COVID-19: Rede tot kommer?\nWaardeer die klein dinge →


Ysverskynsel [Page 2] ::: skeptic.za.org\nNovember 18, 2019, 05:41:47 AM\nSouth African Skeptics > Non-English Discussion > Afrikaans > Topic: Ysverskynsel\n(Read 7190 times)\n« Reply #15 on: July 16, 2012, 09:16:15 AM »\nQuote from: Brian on July 15, 2012, 09:54:44 AM\nnee man dis die liewe jesus wat die paadjies vir sy mensies skoonhou...bewys my verkeerd!\nHah! Occam se lem dui duidelik aan dat dit eintlik 'n Yeti is wat dit doen, vat so!\n« Reply #16 on: July 16, 2012, 17:24:27 PM »\nEk was laasjaar in die winter ook in daai wereld, en ons het dieselfde ding gehad een aand. Ek was van mening dit is n tipe ys reen, waar die vog/water/druppeltjies in die lug vries. Sneeu is mos anders, dit maak ligter vlokkies, en ryp vorm op die grond.\nHier is n effe nader foto wat ek gevat het. Jammer ek het nie gedink om n goeie makro foto te neem nie.\n« Reply #17 on: July 16, 2012, 20:02:31 PM »\nJohann, dit lyk vir my na 'n soortgelyke ding, ja. Hier is van die goed op die kar se windskerm. Dit gee 'n bietjie beter idee van die tekstuur. Vir wat dit werd is, ek't sederdien met die "locals" gesels, en hulle verseker my dat dit wel 'n ligte sneeuval was. So wat die skoon paadjies betref, die sneeu moes eenvoudig op daardie areas gesmelt het, kort ná die feit.\n« Last Edit: July 16, 2012, 20:28:11 PM by Rigil Kent » Logged\n« Reply #18 on: July 17, 2012, 04:24:36 AM »\nIn Europa strooi hulle in die winter sout op die paaie om die sneeu te laat smelt; dalk het iemand hier dieselfde gedoen?\n« Reply #19 on: July 17, 2012, 08:08:41 AM »\nbrianvds, ek het gou 'n paar spot checks gaan doen tot Mev Kent se ontsteltenis. Die paadjies proe wel vars.\n« Reply #20 on: July 17, 2012, 16:37:37 PM »\nQuote from: Rigil Kent on July 17, 2012, 08:08:41 AM\nMiskien was Mev. Kent bekommerd dat jy op die ys sou gly en val, en het dus bloot alles met haar haardroër afgesmelt. Jy moet haar dalk net vra. Vrouens weet mos in elk geval alles.\nGoogleTagged: ree reen sneeu sout smelt google\nGoogle visited last this page May 05, 2019, 18:00:08 PM


Nog ‘n toilet fiasko | Kruppelkriekkie Klets\n← Kwela smokkel met die volk\nNog ‘n toilet fiasko\nPosted on April 8, 2009 | 2 Kommentaar\nMet elke nuwe campaign van Avon neem ek myself voor ek gaan nie weer tot op no 99 wag voor ek bestellings plaas nie, maar ai, soos gewoonlik hwet daar weer niks van my voorneme gekom nie. Maandag was ek heeldag daarmee besig. Ek sê altyd as ek ‘n keuse het sal ek eerder bietjie langer wil wees as om te kan loop, maar ek het intussen van plan verander… ‘n bietjie meer spoed sal baie meer waardeer word. Ek het net 10 bestellings gehad, en dit het my heeldag gevat. Dis darem bietjie te erg, al moet ek dit nou self sê.\nEk het darem ‘n fisio sessie ook ingepas. Dis eerder ‘n martel sessie vir my, maar ten minste weet ek dit is die moeite werd op die ou end. ‘n Vrou wat ook by die selfde fisioterapeut is het nou die dag gespot dat sy kan bly wees sy ry met ‘n kar want as sy in die straat stap sal ‘n mens haar sommer maklik kan omry na jou sessie om op te maak vir jou pyn en leiding as sy met jou klaar is. Daarmee stem ek nogal saam. Dis defnitief net ‘n fisio terapeut wat die voorreg het om mense seer te maak en dan nog daarvoor betaal te word ook. Partykeer weet ek nie of ek moet lag of huil terwyl sy met my besig is nie, om van die dag na die sessie nie eers te praat nie, maar as my pyne en skete hier by die 2de dag begin minder word is ek dankbaar vir die marteling.\nSaterdag het ek alweer ‘n ‘toilet-ondervinding’ by die Kollonade, maar die keer het my moermetertjie darem nie oortyd gewerk soos die vorige keer nie. Toe ek voel hierdie hasie in my blasie soek aandag, gaan ek badkamer toe. Soos gewoonlik is daar iemand in die toilet vir rolstoele en daar’s geen manier dat ek in die ander hokkies kan in nie. Gelukkig was hasie nie te haastig nie en ek wag maar geduldig. Elke 2de skoonmaker en sekeriteitswsg wat my sien wil my kom help en dan hoor hulle daar’s iemand in. Ek kon van die persoon in die toilet se stem afly dat hy een of ander gestremdheid moet hê. Daar kom toe weer ‘n BAIE ywerige sekeriteitswag verby en besluit hy gaan hierdie arme Kruppelkriekkie nou help. Hy kon seker op my gesig sien hasie raak nou ernstig om uit te kom. Hy hammer aan die deur en vra ‘n paar keer vir die persoon binne of hy in a wheelchiar is en hy sê nee. Uiteindelik kry sekirieteit die deur oop… Binne staan ‘n arme outjie, so kruppel soos môre heeldag en defnitief ‘n varkie of 2 ook verlore, alhoewel hy nie in ‘n rolstoel is nie. Die arme ding kon om een of ander rede nie sy broek behoorlik aan kry nie en my ma is ook nie links nie en gaan help hom toe maar om al sy klere aan en op te kry en hy please-explain vir ‘n vale en vra groot omverskoning. Ek het die arme boetietjie skoon jammer gekry want dit moes vir hom ‘n groot verleentheid gewees het, maar dit was eintlik baie snaaks. Die ander mense wat die gedoente aanskou het, het seker gedink ek’s ‘n gevoellose koei want ek kon nie ophou lag nie. Dit het so komieklik gelyk toe my ma die boetietjie behoorlik in sy broek in skud (sy’s gewoond om my klere op te kry moet mens redelik skud en skommel) en Boetie vra om verskoning dat dit klap. Elke keer as ek daaraan dink, begin ek sommer weer giggel.\nEk weet nie wat is dit met my en die Kollonade se toilette nie, maar daar’s alewig een of ander fiasko aan die gebeur.\nMy Sus het die 2de April 40 geword. Ons het Saterdag-aand by Patchas gaan eet. Daai plek se kos is…. hemels… eintlik is daar nie regtig ‘n woord om te beskryf hoe lekker dit is nie. Ek sou beslis nie omgegee het as ek iewers ‘n spaar magie kon kry om vol te maak nie. Selfs die milkshakes was die lekkerste wat ek nog ooit geproe het. Ek’s net baie bly ek het nie nodig gehad om die rekening te betaal nie want ek glo dit was meer as my jaarlikse pensioen. Ons kon ongelukkig nie baie lank bly nie want Oompie se knie het hom behoorlik laat les opsê. Hy is gister weer in teater toe want sy knie het gevries en weier volstrek om te buig. Die knie is toe onder narkose gebuig en hy moes toe heelnag op ‘n masjien lê wat sy knie buig en reguit maak. Hy is darem nou weer terug by die huis, maar erg in pyn.\nEk gaan nie weer voor die 15de ‘n kletskansie kry nie, so ek sal eers weer die 15de op my pos wees. Ek wens almal ‘n geseënde paasfees toe.\n2 responses to “Nog ‘n toilet fiasko”\nboebelaberry | April 9, 2009 om 10:31 vm | Antwoord\nMooi foto van jou en sussie. Ek kan net lag kry vir jou en jou eskepades. Jy maak my dag.!\ngigi | April 11, 2009 om 9:10 nm | Antwoord\nEk leef my in jou gegriffel in, dankie!


Lewe van vyf vroue verweef in ‘Afgrond’ | Maroela Media\nVan links na regs: Gretchen Ramsden, Kanya Viljoen, Jana Kruger, Marguerite van Eeden en Kim Cloete. (Foto: kykNET)\nDie nuwe Afrikaanse kykNET-dramareeks, Afgrond, bekyk die lewens van vyf vroue van uiteenlopende wêrelde en ondersoek die een vraag wat hulle almal in die gesig staar: Hoe naby moet ons aan die rand van ŉ afgrond staan voor ons besluit om verantwoordelikheid vir ons eie besluite te neem?\nAfgrond het ’n sterbelaaide rolverdeling. Kykers kan regmaak vir vertolkings deur gesoute akteurs soos Elsabé Daneel, Ivan Zimmerman, Craig Adriaanse, Nadia Valvekens, Khadija Heeger, Chris van Niekerk en Maurice Carpede.\nJana Kruger vertolk die rol van Julia Cilliers, ŉ sielkundige wat sukkel om haar skuldgevoel oor haar kind se dood te verwerk. Dit dwing haar om te bly in ŉ moeilike huwelik met Basson Brink, vertolk deur Stian Bam, ook die hoof van Cilliers, Molefe en Mouton, ŉ suksesvolle regsfirma in Kaapstad.\nFynskrif en Vergeet my nie se Marguerite van Eeden is te sien in die rol van Hannelie Fourie, ŉ vrou wat Julia besoek vir berading omdat sy by die werk seksueel mishandel word. Sy word gedwing om ŉ moeilike keuse te maak wat haar uiteindelik sal bevry.\nLana Bridget, vertolk deur Kim Cloete, is ’n glansryke sepiester wat ná vyf jaar uit ŉ koma ontwaak en besef sy het geheueverlies. Sy kry hipnoterapie by Julia om haar te help onthou en sy ontdek skokkende geheime oor haarself en haar verlede.\nGretchen Ramsden is Nadine May, ŉ jong kandidaatprokureur van Vredendal. Haar droom om ŉ pos by Cilliers, Molefe en Mouton los te slaan word bewaarheid. Sy moet egter kies tussen haar geliefde, Franklin, vertolk deur Roberto Kyle, en die nuwe werkgeleentheid.\nLeora van Niekerk, gespeel deur Kanya Viljoen, moet haar pa se begrafnisonderneming oorneem. Terwyl sy kop bo water probeer hou by die werk vind sy skokkende waarhede uit oor haar verloofde, Etienne, wat vertolk word deur Wilhelm van der Walt.\nRoberta Durrant, kreatiewe vervaardiger van Afgrond, sê sy het nog altyd belang gestel in inhoud wat kyk hoe verskillende mense en gebeure verwant is aanmekaar.\n“Ek het die konsep gehad om vyf vroue se lewens te verweef en te wys hoe hulle verbind is. Ek is baie dankbaar vir kykNET dat ons die geleentheid gekry het om dié storie te vertel,” sê Durrant.\nDie onderliggende temas van die reeks is patriargie en mishandeling in al sy vorme, maar dit is ook ’n reeks oor vroue wat deur hulle donkerste geheime werk om hulself te bevry.\nAfgrond word vervaardig deur Penguin Films, wat ook reekse soos Projek Dina, Sara se geheim en die telenovella Arendsvlei vervaardig.\nAfgrond word op Woensdae om 20:00 op kykNET, DStv-kanaal 144, uitgesaai.


Leonard Sweet – ‘n Paar gedagtes – Attie se koffietafel.\nEk het Maandag Leonard Sweet se toerustingsgeleentheid, wat deur e-kerk gereël is, by Pierre van Ryneveld bygewoon . Ek kan my eenvoudig verluister aan die man se manier van praat. Hy is ‘n bobaas storieverteller wat stories op so ‘n manier vertel dat jy deel van die storie word en voor jy jou weer kom kry, word jy deur die storie gevorm.\n‘n Paar dinge wat hy gesê het, het my nogal laat dink. Hy het gepraat van die belangrike rol wat die etenstafel in die Joodse lewe gespeel het en onder andere ook in die lewe van die Amish in die VSA. Rondom die etenstafel word stories vertel en verskillende geslagte leer om na mekaar te luister. Hy vertel toe in besonder dat wanneer iemand van ‘n Amish-gesin op sy eie wil gaan om Hom-/haarself te “vind” buite die Amish-gemeenskap, dan hou daardie gesin aan om vir hom ‘n plek aan die tafel te dek. Net die dek van die plek aan die tafel vertel reeds ‘n storie. Sommige gesinne skep selfs kos in vir die een wat weg is om hom-/haarself te vind. Ouers weet wat dit beteken om te bid sonder om ‘n woord te sê. Hoeveel onuitgesproke gebede word gebid terwyl die tafel gedek word, die kos opgeskep word, en die leë sitplek by elke etenstafel gesien word. Ons moet gaan dink hoe ons die etenstafel gaan terugbring in huise, gemeentes en gemeenskappe.\nHy het ook die baie belangrike opmerking gemaak dat hierdie baie opwindende tye is waarin ons lewe. Ons in SUid AFrika en in die NG Kerk verstaan van opwindende tye. Maar hierdie is nie noodwendig lekker tye en lekker oomblikke nie. Ons is twintigste eeuse mense wat in die een en twintigste eeu getuies van die drie-enige God moet wees. Hierdie is nie maklike tye nie. As ek kon kies, sou ek nie in hierdie tyd wou bedien nie. As ek kosn kies ou ek nie sekere dinge in my bediening wou hanteer nie. Ek is gemaklik in die tyd waarin ek groot geword het en die tyd waarin ek gevorm is. Maar, die feit dat ek nie hier wil wees nie, maak nie dat ek die verantwoordelik van die nou by my verby kan laat gaan nie. God het ons, die kerk, geroep vir ‘n tyd soos hierdie, nie vir enige ander tyd nie. Ons as die kerk moet gewoon leer om in die 21ste eeu te dien. God het my en elke ander gelowige juis vir ‘n tyd soos hierdie in hierdie land, in hierdie gemeente en in hierdie gemeenskap geplaas.\nMeeste van alles het hy vir my verduidelik wat dit beteken om in harmonie te lewe. Leonard Sweet het daarop gewys dat ons vir te lank net een melodie gesing het. Die kerk moet leer om in harmoenie tesing. Hy het ons herinner dat wanneer ‘n groep in harmonie sing, sing almal nie dieselfde melodie nie, almal sing nie eers op dieselfde oomblik dieselfde woorde nie, almal sing nie op dieselfde ritme nie en almal sing nie eers van dieselfde bladsy af nie. “But everyone is singing a lovesong to Jesus.” Ek wil in harmonie sing.\nWYSIGING VAN ARTIKEL 1 VAN DIE KERKORDE VAN DIE NG KERK\nOne thought on “Leonard Sweet – ‘n Paar gedagtes”\nMaart 18, 2015 om 09:10\n@Nompucu33267012 And how did the EFF do in lical elections? 22 minutes ago


30 slim begrotingswenke maak ’n baba bekostigbaar\nJY LEES NOU 30 slim begrotingswenke maak ’n baba bekostigbaar\nDit bly ’n feit soos ’n koei: om ’n baba te hê, kos geld. Maar as jy slim beplan en jou geld wys bestee, hoef dit jou nie ’n fortuin uit die sak te jaag nie.\nDaar is baie maniere waarop voornemende ouers hul rande kan rek, van klein besparings wat met verloop van tyd tot groot besparing lei tot groot, eenmalige afslag-geleenthede. Dit maak nie saak hoe ver swanger jy is nie, dis nou die tyd om finansieel slim te dink. Hier is ons beste wenke ...\nSwangerskap en beplanning\n1. Skaf ’n boepieband aan en spaar op kraamdrag. Dit is ’n rekbare materiaalband wat jy om jou heupe dra sodat jy steeds jou gewone broeke en rompe kan aantrek, al kry jy dit nie meer toegerits nie.\n2. Moenie kraamdrag koop voor jy dit nie werklik nodig het nie. Hoewel kraamdrag-inkopies lekker en opwindend is, kan jy baie spaar deur klaar te kom met dit wat reeds in jou kas is of deur kraamdrag te leen.\n3. Jy sal waarskynlik groter bra’s tydens en ná jou swangerskap nodig hê. Moenie dubbel koop nie: Pleks daarvan om nou groter bra’s aan te skaf en later voedingsbra’s te koop, kan jy voedingsbra’s gebruik terwyl jy swanger is.\n5. Dit druis waarskynlik teen jou nesskop-instink in, maar wag tot ná jou ooievaarsparty voor jy babagoedjies koop.\n6. Het jy ’n geskenkregister vir jou ooievaarsparty? Voeg doeke daarby en vra vir groter groottes. Jou baba sal dalk net ’n week of twee lank in die pasgeborene-doeke pas voor hy te groot daarvoor is.\n7. Kry aanvanklik net die absoluut noodsaaklikste benodighede vir jou baba. Natuurlik wil ’n mens voorbereid wees en genoeg van alles hê, maar jou baba se vel kan dalk sleg op ’n spesifieke boudjieroom reageer, of hy kan weier om fopspeen te suig. Koop liewer net een van elke ding wat jy nodig het en bou jou voorraad op sodra jy weet wat vir julle baba werk.\n8. Beplan jy meer as een kind? Koop dan al die duur items in ’n geslagsneutrale kleur. So sal jy uiteindelik baie rande spaar.\n9. Vries soveel moontlik tuisgemaakte etes voor D-dag. Jy gaan in die eerste weke nie tyd of lus hê om te kook nie, en wegneemetes en geriefskos kan jou sak ruk. Tuisgemaakte etes is boonop meestal gesonder.\n10. Vra gerus of daar afslag is as jy jou dokter of vroedvrou vooruit betaal. Sommige gesondheidsverskaffers bied tot 25 persent afslag as jy hulle teen 30 weke ten volle betaal.\n11. Kontant bly koning. Jy kan dikwels afslag beding as jy die hospitale en dokters vooraf met kontant betaal.\n12. Stel vas wie watter kraampakket het as jy nie ’n mediese fonds het nie, maar by ’n privaat hospitaal wil kraam.\n13. Gaan so gou moontlik ná die geboorte huis toe. Drie dae is die standaardverblyf in ’n privaat hospitaal ná ’n normale geboorte, maar as jou dokter tevrede is, is daar geen rede waarom jy nie ná ’n dag huis toe kan gaan nie. Elke ekstra dag in ’n privaat kraamafdeling kan jou R3 000 of meer kos.\n14. Stel vas of daar ’n verskil is tussen die koste van ’n privaat en ’n gedeelde kamer. Jy sal in elk geval ’n toeloop van besoekers en verpleegsters in jou kamer hê en die privaatheid van ’n privaatkamer is dus nie gewaarborg nie.\n15. As jy nie omvattende mediesefondsdekking het nie of dalk glad nie ’n mediese fonds het wat vir ’n privaat hospitaal opdok nie, kan jy gerus die veel goedkoper staatshospitaalopsie oorweeg. Of kies ’n tuisgeboorte – ’n mediese kundige moet jou net ondersoek en seker maak dat die gevaar van komplikasies laag is.\nNie net is borsvoeding gratis nie, dis ook uitstekend vir jou baba.\nNá baba se koms\n16. ’n Nuwe elektriese borspomp is duur – huur liewer een by ’n borsvoedingskonsultant. Jy kan met veiligheid alles deel, net nie die plastiekaanhegsels nie, en dié kan jy gewoonlik apart koop.\n17. Vra produkmonsters by die hospitaal, die apteek en die pediater. So koop jy nie duur produkte wat dalk nie goed werk nie. Die monster is dikwels al wat jy nodig het.\n18. Dis voordelig om by die groot maat te koop, veral wanneer dit by doeke kom.\n19. Hou spaargeld byderhand vir wanneer noodsaaklike items uitverkoop word sodat jy voorraad kan opbou en kan spaar.\n20. Sluit aan by lojaliteitsklubs, veral dié wat gereelde aankope van babaverwante produkte beloon. Jy kan heelwat spaar deur jou eie babakos te maak.\n21. Jy hoef nie ’n Kokkedoor-wenner te wees om kos fyn te maak en te vries nie.\n22. Moenie vir jou kleinding duur speelgoed koop nie. Jou baba sal ewe lekker speel met jou plastiekbakke, potte en panne. En geen kind kan ’n kartondoos weerstaan nie!\n23. Moenie vir jou baba skoentjies koop voor hy begin loop nie. Sokkies werk ewe goed tot hy daardie eerste treetjies gee.\n24. Oorweeg lapdoeke. Jy kan R10 000 of meer spaar as jou baba tot op twee en ’n half jaar heeltyds lapdoeke dra.\n25. Begin met potjielesse sodra jou kleinding reg is. Jy sal sommer voel hoe jou beursie beter asemhaal wanneer jy nie meer doeke of boudjieroom hoef te koop nie.\n26. Hou altyd ’n kosblik met snoephappies byderhand. Dit spaar heelwat as jy nie elke keer snoepgoed in ’n winkel moet koop as kleinding lus raak vir iets te ete nie.\n27. Leer julle pediater goed genoeg ken dat jy hom kan bel en jou kwellinge kan bespreek sonder dat jy altyd ’n afspraak hoef te maak. Dikwels weet die pediater of dit die moeite werd is om in te gaan of nie, en so spaar jy konsultasiegeld.\n28. Maak aan die einde van elke ontwikkelingsfase kas skoon en verkoop klere, speelgoed en ander hulpmiddels wat te klein is of nie meer nodig is nie op webtuistes soos Gumtree. Gebruik dan die geld om benodighede vir die volgende fase te koop – tweedehands, natuurlik.\n29. Begin nou al vir jou kind se skoolgeld spaar. Van kleuterskole tot hoërskole bied dikwels beduidende afslag as jy die volle jaar vooruit betaal. As jy slim is en nou reeds spaar, sal jy elke jaar vroeg kan betaal en intussen kan jy rente op jou spaargeld verdien.\n30. As jul jaarlikse huishoudelike inkomste R180 000 of minder is, kwalifiseer julle vir ’n Fundisa-fonds. Hierdie regeringsondersteunde fonds moedig ouers aan om vir hul kind se opleiding te spaar deur ’n bonus van tot 25 persent vir elke jaar se spaar (maksimum R600 per kind) te bied. As jy dus ’n jaar lank elke maand R100 spaar, sal ’n bonus van R300 aan die einde van die jaar in jou kind se spaarrekening betaal word. Gaan na asisa.org.za om nog inligting te kry.\nHou jou oë oop vir stootwaentjies wat die einde van ’n reeks is. Wanneer ’n nuwe model binnekort bekendgestel gaan word, hou handelaars daarvan om van ou voorraad ontslae te raak en gee dikwels afslag daarop.\nNie net is borsvoeding gratis nie, dis ook uitstekend vir jou baba. Die Wêreldgesondheidsorganisasie beveel eksklusiewe borsvoeding vir die eerste ses maande aan en dan verdere borsvoeding tot twee jaar en selfs langer. Hoe langer en meer jy borsvoed, hoe meer sal jy spaar.\nSukkel jy om te borsvoed? Die meeste staatsklinieke het ’n suster wat kennis het van borsvoeding, terwyl staatshospitale met kraamafdelings gewoonlik ’n borsvoedingskonsultant op die personeel het. En dis alles vir mahala.\nDaar is geen fooi vir die weeg, meet en monitor van jou baba se ontwikkeling by ’n staatskliniek nie, terwyl hierdie besoeke by privaat babaklinieke R100 of meer per besoek kos.\nMoenie ’n vreemdeling betaal om jou baba op te pas nie – kry eerder jou naaste geliefdes om gehaltetyd met baba deur te bring terwyl jy ’n welverdiende ruskansie geniet.\nMeer oor: baba| begroting| swanger


Formatio: Balans: om te bid en te werk\nVandag wonder mense waarom hy so ‘n aangrypende invloed op die mense van sy tyd gehad het. Hy is reeds 1500 jaar gelede dood, maar dit is veral in die afgelope paar jaar dat daar - veral onder gereformeerde christene, wêreldwyd - ‘n hernude belangstelling in sy nalatenskap is. Hy is die skrywer van ‘n klein boekie wat ons vandag sommer in ons spreektaal ken as “The Rule of St. Benedict”, of “Regula Benedicti”.\nOntmoet die Italiaanse monnik, Benediktus. In die katolieke tradisie beter bekend as “Saint Benedict”. Een van ‘n tweeling, met sy suster, St Skolastika, die non, wat – net soos haar broer – ‘n groot rol in die kloosterlewe van die christelike kerk gespeel het.\nWat Benediktus so besonder gemaak het, is dat hy in sy leeftyd dit kon regkry om in byna elke Italiaanse dorpie ‘n groep mense bymekaar te kry wat hulself vir God wou afsonder én ‘n verskil aan die omgewing waarbinne hulle leef wou maak. Dit was die begin van die kloosters in die kerk se geskiedenis.\nOp geen manier het Benediktus so ‘n lewe van “afsondering” verstaan as ‘n terugtrek uit die wêreld nie. Inteendeel, het hy gereken, hoe meer ‘n mens “soos Christus” word, hoe meer sal jy in die wêreld ‘n verskil maak. Dit is inderdaad vanuit hierdie kloosters dat die meeste van die leiers van Europa (kerklik en polities) opgevoed is.\nTussen die jare 530 en 560 n.C skryf Benediktus die REGULA - handleiding om mense te help om binne hulle alledaagse lewe meer “soos Christus” te leef. Hy hou hom met een vraag besig:\nHoe leef ‘n mens ‘n lewe, gebou op die beginsels van die evangelie, wat getuig van vrygewigheid (“charity”), nederigheid (“humility”), gebalanseerdheid (“stability”) en toegewydheid (“faithfulness”)?\nDie hele REGULA het net een doelwit: hoe om jou te help om – as ‘n veranderde mens deur die werk van die Heilige Gees, al meer Christusgelyk – lewende getuies te wees van die genade van God.\nGeen mens kan net van bid alleen leef nie, het Benediktus die monnike en die nonne geleer. Geen mens kan net wil werk nie, het Benediktus die mense buite die kloosters geleer. Daar moet BALANS in ‘n mens se lewe wees tussen bid en werk. En vandaar kom sy bekende sinnetjie: ORA ET LABORA. Bid en werk. Nie net die een nie. Nie net die ander een nie. In gelyke mate, beide!\nAs jy dus jou REGULA van jou eie lewe ontwerp, is dit wat jy moet onthou: BALANS.\nIn moderne taal sal ons van “’n heel mens” praat. Iemand wat geïntigreerd leef. Iemand wat nie ‘n onderskeid maak tussen “spiritueel” en “gewoon” nie. Iemand wat leer prioriseer. Iemand wat terugtrek na die binnekamer om tyd saam met God te spandeer, maar iemand wat dan opstaan en God in die wêreld gaan soek, daar waar God besig is om die koninkryk te laat kom.\nPosted by Ronell at 1:23 PM\nLabels: balans, bid en werk, ora et labora, regula, St Benedict\nAnonymous February 15, 2011 at 1:58 PM\nEk wil graag vir my 'n (Kindle) kopie van die Regula aanskaf - maar daar is so 'n klomp ek weet nie watter een nie! Is daar 'n vertaling wat jy (of iemand anders) sal aanbeveel?\nRonell February 15, 2011 at 5:44 PM\nLyn, ek het 'n elektroniese teks gekoop, by name "The Holy Rule of St. Benedict", vertaal deur B. Verheyen; uitgegee in 2010. Ek self het nie geweet watter een om te koop nie, toe het ek bloot die jongste uitgawe gekies, omdat die taal dalk net meer toeganklik is. Dit is nie baie dik nie (maar as mens dink, die oorspronklike een was maar so lank soos ons Matteusevangelie, dan was dit 'n kort manuskrip).\nDaar is een boek wat vir my baie goed gelyk het (kan nie die naam onthou nie, ek weet wel Thomas Moore is 'n medeskrywer), maar dit is nie op Kindle beskikbaar nie. Ek vermoed ons behoort die een by Pauline's Boekwinkel te kry.\nEk het wel 'n ander boek via Amazon UK bestel wat iemand in Mei vir my sal saambring met 'n kuier. Sal dan vir jou wys. Die boek se naam is "Dharma and St Benedict". Hopeloos te duur om in SA te koop, daarom "voer" ek nou vir my een in.\nAnonymous February 15, 2011 at 10:37 PM\nEk is ook op die blog - van Richardsbaai.\nHou van die blog!!!\nVoel nog baie onseker omdat ek ook voel al die inligting is nog nie ingewin is nie. Die beginsels maak baie sin!\nIs ook besig om veral vas te stel waar, wanneer, hoe en hoekom, ek 'naby' aan God voel. En dan ook wat dit breek - wanneer ek nie naby aan die Here voel nie.\nRonell February 16, 2011 at 5:04 PM\nChristo, hallo - lekker om van jou te hoor. Ek dink een van die belangrike dinge is dat ons nooit 'n REGULA voltooid kan he nie. Dis altyd in wording.\nWerk met die inligting wat jy NOU het ...\nIemand vra vanoggend vir my of sy nie eers St Benedictus se "Regula" moet lees voor sy haar eie skryf nie. Nee glad nie!! Dit was St Benedict s'n. Vraag is, wat is myne?\nSterkte met die stoeiproses...\nAnne-Marie February 19, 2011 at 10:14 AM\nSoos ek my regula bedink, kom ek agter dat baie van dit wat uiteindelik deel daarvan sal wees, wel reeds deel van my lewe is. Wel, in beginsel deel van my lewe is. Byvoorbeeld: hê respek vir die aarde (in die praktyk oorgesit: herwin, wees spaarsaam met skaars bronne, waarvan sommige bowendien besoedeling ten grondslag het, let op na die voetspoor van dit wat jy verbruik), lewe met matigheid, hê deernis, wees mededeelsaam, ens ens. Waaraan ek wel moet werk is die spesifiek spirituele deel, die "aktief" stilword voor God, as julle my die teenspreking sal verskoon. Maar nou, as ek reeds my eie regula oor soveel veronderstelde goeie gewoontes het, hoewel ek hom nooit as sulks bedink het nie, wat gaan nou anders wees? Twee dinge, hopelik. Die een is dat ek dit met groter erns sal bejeën (in mooi sekulre taal gestel, minder slapgat sal wees daarmee): meer dikwels die groente uit Kenia in Woolies sal omruil vir die losgroenterak(as ek onthou om te kyk), werk aan my ongeduld met die karwag wat nie daar was toe ek geparkeer het nie en nou flink naderstaan vir sy R5... en dalk, net dalk, Ronell na te volg en 'n stuk grasperk vir 'n groentetuin te verruil, want dit alles is deel van my regula waaraan ek bewustelik moet werk, waaroor ek my moet verantwoord.. Maar tweedens, en belangriker:wat bloot sekulre gewoontes was, wat ent nagekom is wanneer dit my behaag het, word nou na 'n anderraamwerk verskuif, na my spiritueel-religieuse raamwerk, waar ek ook hierdie dinge doen omdat dit binne my verhouding met God gedoen word.\nRonell February 22, 2011 at 3:19 PM\nLiewe-liewe Anne-Marie, en hier "bedien" jy ons met jou regula. Vir my ten minste!\nWat St Benedikt regkry is om ons bloot oor ons lewens te laat nadink. Want inderdaad, elkeen van ons het reeds ons eie "reels"/riglyne waarvolgens ons leef. Die feit dat niemand van ons sonder tandeborsel by die deur soggens uitstap nie, wys dat ons met bepaalde beginsels leef.\nMaar, dalk is die riglyn om "bewustelik" met die leefbeginsels te begin leef: hoe doen ek, wat ek ook al doen, op so 'n wyse dat dit 'n weerspieeling is van my keuses wat ek maak om as 'n gelowige te leef? (Vandaar die bewustelike keuse om liefs die ingevoerde granaat te laat en die soveelste bosse plaaslike wortels te koop. Nie omdat dit lekkerder is as die granaat nie, maar omdat daar erens iemand is wat deur ons ondersteuning 'n lewe kan maak?)\nAnonymous February 22, 2011 at 4:19 PM\nEk wens nou hier was 'n "laaik" knoppie soos op Facebook! Dankie, van my ook Anne-Marie, jy help my met perspektief.